text:
της συμφωνίας του 1958 που εφαρμόζουν τον παρόντα κανονισμό μέσω εγγράφου κοινοποίησης σύμφωνα με το υπόδειγμα του παραρτήματος 1 και/ή του παραρτήματος 2 του παρόντος κανονισμού.
 11. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Αν ο κάτοχος της έγκρισης διακόψει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Με τη λήψη της σχετικής κοινοποίησης, η εν λόγω αρχή ενημερώνει σχετικώς τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω εγγράφου κοινοποίησης σύμφωνα με το υπόδειγμα του παραρτήματος 1 και/ή του παραρτήματος 2 του παρόντος κανονισμού.
 12. ΜΕΤΑΒΑΤΙΚΕΣ ΔΙΑΤΑΞΕΙΣ
 12.1.
 Από την επίσημη ημερομηνία έναρξης ισχύος της σειράς τροποποιήσεων 02, κανένα συμβαλλόμενο μέρος που εφαρμόζει τον παρόντα κανονισμό δεν μπορεί να απορρίψει τη χορήγηση έγκρισης δυνάμει του παρόντος κανονισμού, όπως αυτός τροποποιήθηκε από τη σειρά τροποποιήσεων 02.
 12.2.
 Από την 1η Νοεμβρίου 2012 τα συμβαλλόμενα μέρη που εφαρμόζουν τον παρόντα κανονισμό θα χορηγούν εγκρίσεις ΟΕΕ μόνο εφόσον ικανοποιούνται οι απαιτήσεις του παρόντος κανονισμού, όπως τροποποιήθηκαν με τη σειρά τροπολογιών 02.
 12.3.
 Από την 1η Νοεμβρίου 2014 οι εγκρίσεις που έχουν εγκριθεί βάσει του παρόντος κανονισμού παύουν να ισχύουν, εκτός αυτών που χορηγήθηκαν σε συμμόρφωση με τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 02.
 12.4.
 Από την 1η Νοεμβρίου 2014, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται τη χορήγηση της πρώτης εθνικής ή περιφερειακής ταξινόμησης (πρώτη θέση σε κυκλοφορία) οχήματος που δεν έχει εγκριθεί σε συμμόρφωση με τις απαιτήσεις της σειράς τροποποιήσεων 02 του παρόντος κανονισμού.
 12.5.
 Από την 1η Νοεμβρίου 2014 ή από την ημερομηνία έγκρισης ενιαίων διατάξεων δοκιμής για πλευρικά καθίσματα (δηλαδή του παρόντος κανονισμού), καθώς και διατάξεων για αυτά τα καθίσματα όσον αφορά τις αγκυρώσεις ζωνών ασφαλείας (δηλαδή του κανονισμού αριθ. 14) και οχημάτων εξοπλισμένων με ζώνες ασφαλείας (δηλαδή του κανονισμού αριθ. 16), ανάλογα με το ποια ημερομηνία προηγείται χρονικά, οι εγκρίσεις που χορηγήθηκαν βάσει της παραγράφου 1.5 του παρόντος κανονισμού παύουν να ισχύουν.
 12.6.
 Ακόμα και μετά την ημερομηνία έναρξης ισχύος της σειράς τροποποιήσεων 02, οι εγκρίσεις των κατασκευαστικών στοιχείων της σειράς τροποποιήσεων 01 του παρόντος κανονισμού παραμένουν σε ισχύ και τα συμβαλλόμενα μέρη που εφαρμόζουν τον παρόντα κανονισμό εξακολουθούν να τις κάνουν δεκτές και δεν αρνούνται τη χορήγηση παράτασης σε εγκρίσεις σύμφωνα με τη σειρά τροποποιήσεων 01 του παρόντος κανονισμού.
 12.7.
 Από την επίσημη ημερομηνία έναρξης ισχύος της σειράς τροποποιήσεων 03, ουδέν συμβαλλόμενο μέρος που εφαρμόζει τον παρόντα κανονισμό αρνείται τη χορήγηση έγκρισης βάσει του παρόντος κανονισμού όπως τροποποιήθηκε με τη σειρά τροποποιήσεων 03.
 12.8.
 Τα συμβαλλόμενα μέρη που εφαρμόζουν τον παρόντα κανονισμό θα χορηγούν, 24 μήνες από την ημερομηνία έναρξης ισχύος της σειράς τροποποιήσεων 03, έγκριση μόνο αν πληρούνται οι απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 03.
 12.9.
 Μετά 60 μήνες από τη θέση σε ισχύ της 03 σειράς τροποποιήσεων του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται πρώτη εθνική ή περιφερειακή καταχώριση (πρώτη είσοδο σε υπηρεσία) οχήματος που δεν πληροί τις


text:
απαιτήσεις της 03 σειράς τροποποιήσεων του παρόντος κανονισμού.
 12.10.
 Ακόμα και μετά την ημερομηνία έναρξης ισχύος της σειράς τροποποιήσεων 03, οι εγκρίσεις των κατασκευαστικών στοιχείων της σειράς τροποποιήσεων 01 ή 02 του παρόντος κανονισμού παραμένουν σε ισχύ και τα συμβαλλόμενα μέρη που εφαρμόζουν τον παρόντα κανονισμό εξακολουθούν να τις κάνουν δεκτές και δεν αρνούνται τη χορήγηση παράτασης σε εγκρίσεις σύμφωνα με τη σειρά τροποποιήσεων 01 ή 02 του παρόντος κανονισμού.
 13. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των αρχών έγκρισης τύπου που χορηγούν έγκριση, καθώς και τα έντυπα με τα οποία πρέπει να αποστέλλεται η πιστοποίηση της έγκρισης ή της επέκτασης ή της απόρριψης ή της ανάκλησης της έγκρισης που εκδίδεται σε άλλες χώρες.
 (1) Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3.) (έγγραφο ECE/TRANS/WP.29/78/αναθ. 2, παράγραφος 2).
 (2) Οι τεχνικές προδιαγραφές και τα λεπτομερή σχέδια του HYBRID ΙΙ και ΙΙΙ, που αντιστοιχούν στις κύριες διαστάσεις του ενήλικα άνδρα του πεντηκοστού εκατοστημορίου των Ηνωμένων Πολιτειών της Αμερικής, και οι προδιαγραφές για την προσαρμογή του για τη δοκιμή αυτή έχουν κατατεθεί στον Γενικό Γραμματέα των Ηνωμένων Εθνών και είναι διαθέσιμα κατόπιν αίτησης στη γραμματεία της Οικονομικής Επιτροπής για την Ευρώπη, Palais des Nations, Γενεύη, Ελβετία.
 (3) Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο TRANS/WP.29/78/Αναθ. 2/Τροπ. 1.
 Προσάρτημα 1
 Διαδικασίες δοκιμών για καθίσματα σύμφωνα με την παράγραφο 5 και/ή για αγκυρώσεις σύμφωνα με την παράγραφο 6.1.2 και/ή για την τοποθέτηση πλευρικών καθισμάτων σύμφωνα με την παράγραφο 3 του προσαρτήματος 7
 1. ΠΡΟΔΙΑΓΡΑΦΕΣ
 1.1. Οι δοκιμές πρέπει να προσδιορίζουν:
 1.1.1.
 Αν ο επιβάτης (οι επιβάτες) του καθίσματος συγκρατείται (συγκρατούνται) σωστά από το κάθισμα (τα καθίσματα) εμπρός του (τους) και/ή μέσω της χρήσης ζώνης ασφαλείας.
 1.1.1.1.
 Αυτή η απαίτηση θεωρείται ότι ικανοποιείται αν η εμπρόσθια κίνηση οποιουδήποτε μέρους του κορμού και της κεφαλής του ανδρεικέλου δεν υπερβεί το εγκάρσιο κατακόρυφο επίπεδο που βρίσκεται σε απόσταση 1,6 m από το σημείο «R» του βοηθητικού καθίσματος.
 1.1.2.
 Αν ο επιβάτης (οι επιβάτες) του καθίσματος δεν τραυματίζεται (τραυματίζονται) σοβαρά.
 1.1.2.1.
 Αυτή η απαίτηση θεωρείται ότι ικανοποιείται αν πληρούνται τα ακόλουθα κριτήρια εμβιομηχανικής αποδοχής για το οργανοφόρο ανδρείκελο, τα οποία προσδιορίζονται σύμφωνα με το προσάρτημα 4· ήτοι:
 1.1.2.2.
 για ανδρείκελο σε βοηθητικό διατεταγμένο προς τα εμπρός κάθισμα, πρέπει να ικανοποιούνται τα ακόλουθα κριτήρια εμβιομηχανικής αποδοχής:
 1.1.2.2.1.
 το κριτήριο αποδοχής κεφαλής ΗΙC είναι μικρότερο από 500·
 1.1.2.2.2.
 το κριτήριο αποδοχής θώρακα (ThAC) είναι μικρότερο από 30g εκτός από περιόδους συνολικά μικρότερες των 3 ms (g = 9,81m/s2)·
 1.1.2.2.3.
 το κριτήριο αποδοχής μηριαίου οστού (FAC) είναι μικρότερο από 10 kN και δεν γίνεται υπέρβαση της τιμής των 8 kN για περιόδους συνολικά μικρότερες των 20 ms·
 1.1.2.3.
 για ανδρείκελο

type: contracts

jurisdiction: EU


text:
σε βοηθητικό πλευρικό κάθισμα, πρέπει να ικανοποιούνται τα ακόλουθα κριτήρια εμβιομηχανικής αποδοχής:
 1.1.2.3.1.
 το κριτήριο αποδοχής κεφαλής ΗΙC είναι μικρότερο από 500·
 1.1.2.3.2.
 τα κριτήρια αποδοχής θώρακα:
 α)
 για το κριτήριο κάμψης θώρακα (ΚΚΘ) μικρότερη ή ίση με 42 mm·
 β)
 για το κριτήριο ταχύτητας είσδυσης (ΚΤΕ) μικρότερη ή ίση με 1,0 m/sec·
 1.1.2.3.3.
 το κριτήριο αποδοχής της πυέλου:
 μέγιστη δύναμη στην ηβική σύμφυση (ΜΔΗΣ) μικρότερη ή ίση με 6 kN·
 1.1.2.3.4.
 το κριτήριο αποδοχής της κοιλιακής χώρας:
 μέγιστη δύναμη στην κοιλιακή χώρα (ΜΔΚ) μικρότερη ή ίση με 2,5 kN εσωτερικής δύναμης (ισοδύναμη προς εξωτερική δύναμη μεγέθους 4,5 kN).
 1.1.3.
 Αν το κάθισμα και η έδραση του καθίσματος έχουν επαρκή αντοχή.
 1.1.3.1.
 Αυτή η απαίτηση θεωρείται ότι ικανοποιείται αν:
 1.1.3.1.1.
 Κανένα μέρος του καθίσματος, της έδρασης του καθίσματος ή των παρελκομένων δεν αποσπάται εντελώς κατά τη διάρκεια της δοκιμής.
 1.1.3.1.2.
 Το κάθισμα συγκρατείται σταθερά, ακόμη και αν μία ή περισσότερες αγκυρώσεις αποσπαστούν μερικώς και όλα τα συστήματα ασφάλισης παραμείνουν άθικτα καθ’ όλη τη διάρκεια της δοκιμής.
 1.1.3.1.3.
 Ύστερα από τη δοκιμή κανένα δομικό μέρος του καθίσματος ή των παρελκομένων δεν έχει οποιαδήποτε ρωγμή ή κοφτερά μέρη ή προεξοχές που είναι πιθανό να προκαλέσουν σωματική βλάβη.
 1.2. Όλα τα εξαρτήματα στερέωσης που βρίσκονται στο πίσω μέρος του καθίσματος ή παρελκόμενα αυτού πρέπει να είναι τέτοια ώστε να μειώνεται ο κίνδυνος πρόκλησης σωματικής βλάβης σε επιβάτη κατά την πρόσκρουση. Αυτή η απαίτηση θεωρείται ότι ικανοποιείται αν οποιοδήποτε μέρος που δύναται να έρθει σε επαφή με σφαίρα διαμέτρου 165 mm παρουσιάζει ακτίνα καμπυλότητας τουλάχιστον 5 mm.
 1.2.1.
 Αν οποιοδήποτε μέρος των εξαρτημάτων στερέωσης και των παρελκομένων που προαναφέρονται είναι κατασκευασμένο από υλικό σκληρότητας κατώτερης από 50 Shore Α σε άκαμπτο υπόστρωμα· οι απαιτήσεις που καθορίζονται στην παραπάνω παράγραφο 1.2 ισχύουν μόνο για το άκαμπτο υπόστρωμα.
 1.2.2.
 Τα μέρη του πίσω μέρους του καθίσματος, όπως διατάξεις ρύθμισης για το κάθισμα και παρελκόμενα, δεν υπόκεινται στις απαιτήσεις της παραγράφου 1.2, αν στη θέση ηρεμίας βρίσκονται κάτω από ένα οριζόντιο επίπεδο 400 mm πάνω από το επίπεδο αναφοράς, ακόμη και αν ο επιβάτης θα μπορούσε να έλθει σε επαφή με αυτά.
 2. ΠΡΟΕΤΟΙΜΑΣΙΑ ΤΟΥ ΠΡΟΣ ΔΟΚΙΜΗ ΚΑΘΙΣΜΑΤΟΣ
 2.1. Το προς δοκιμή κάθισμα τοποθετείται:
 2.1.1.
 είτε σε εξέδρα δοκιμών αντιπροσωπευτική του σώματος ενός οχήματος
 2.1.2.
 είτε σε άκαμπτη εξέδρα δοκιμών.
 2.2. Η αγκύρωση στην εξέδρα δοκιμών που προβλέπεται για το κάθισμα (τα καθίσματα) δοκιμής πρέπει να είναι ταυτόσημη ή να έχει τα ίδια χαρακτηριστικά με εκείνη που χρησιμοποιείται στο όχημα (στα οχήματα) όπου προορίζεται να χρησιμοποιείται το κάθισμα.
 2.3. Το προς δοκιμή κάθισμα πρέπει να είναι πλήρες με όλη την επένδυση και τα παρελκόμενα. Αν το κάθισμα είναι εφοδιασμένο με τραπεζάκι, αυτό πρέπει να βρίσκεται στη θέση στοιβασίας.
 2.4. Αν είναι συρόμενο, το κάθισμα θα τοποθετείται στη θέση μέγιστης επέκτασης.
 2.5. Αν είναι ρυθμιζόμενο, το ερεισίνωτο του καθίσματος πρέπει να ρυθμιστεί ούτως ώστε η προκύπτουσα κλίση του κορμού του ανδρεικέλου που χρησιμοποιείται για τον προσδιορισμό του σημείου «H» και της πραγματικής γωνίας του κορμού για τις θέσεις καθημένων των οχημάτων να είναι κατά το δυνατόν πλησιέστερη προς


text:
εκείνη που συνιστάται από τον κατασκευαστή για κανονική χρήση ή, ελλείψει συγκεκριμένης σύστασης του κατασκευαστή, κατά το δυνατόν πλησιέστερη προς τις 25° προς τα πίσω σε σχέση με την κατακόρυφο.
 2.6. Αν το πίσω κάθισμα είναι εξοπλισμένο με ρυθμιζόμενο καθ’ ύψος προσκέφαλο, αυτό πρέπει να βρίσκεται στη χαμηλότερη θέση του.
 2.7. Οι ζώνες ασφαλείας εγκεκριμένου τύπου, σύμφωνα με τον κανονισμό αριθ. 16, που είναι τοποθετημένες σε αγκυρώσεις εγκατεστημένες σύμφωνα με τον κανονισμό αριθ. 14 (συμπεριλαμβανομένης, κατά περίπτωση, της παρέκκλισης που προβλέπεται στην παράγραφο 7.4 του εν λόγω κανονισμού) τοποθετούνται τόσο στο βοηθητικό κάθισμα, όσο και στο προς δοκιμή κάθισμα.
 3. ΔΥΝΑΜΙΚΕΣ ΔΟΚΙΜΕΣ
 3.1. Δοκιμή 1
 Η εξέδρα δοκιμής πρέπει να τοποθετηθεί πάνω σε φορείο.
 3.2. Βοηθητικό κάθισμα
 Το βοηθητικό κάθισμα επιτρέπεται να είναι του ίδιου τύπου με το κάθισμα που υποβάλλεται σε δοκιμή και πρέπει να βρίσκεται παράλληλα και ευθέως οπισθίως του καθίσματος που υποβάλλεται σε δοκιμή. Τα δύο καθίσματα πρέπει να είναι στο ίδιο ύψος, να έχουν ρυθμιστεί με τον ίδιο τρόπο και σε απόσταση 750 mm.
 3.2.1.
 Αν χρησιμοποιείται βοηθητικό κάθισμα διαφορετικού τύπου, αυτό θα αναφέρεται στο έγγραφο κοινοποίησης που αφορά την έγκριση ενός τύπου καθίσματος και τη συμμόρφωση με το υπόδειγμα του παραρτήματος 1 του παρόντος κανονισμού.
 3.3. Ανδρείκελο
 3.3.1.
 Το ανδρείκελο τοποθετείται μη προσδεδεμένο στο βοηθητικό κάθισμα, ούτως ώστε το επίπεδο συμμετρίας του να αντιστοιχεί στο επίπεδο συμμετρίας της εν λόγω θέσης καθημένων.
 3.3.2.
 Ανεξάρτητα από τη θέση καθίσματος του ανδρεικέλου, η γωνία μεταξύ του άνω βραχίονα και της γραμμής αναφοράς κορμού-βραχίονα σε κάθε πλευρά πρέπει να είναι 40° ± 5°. Η γραμμή αναφοράς κορμού-βραχίονα ορίζεται ως η τομή επιπέδου εφαπτομένου στην εμπρόσθια επιφάνεια των ομοιωμάτων πλευρών με το διάμηκες κατακόρυφο επίπεδο του ανδρεικέλου στο οποίο κείται ο βραχίονας. Τα πόδια πρέπει να εκτείνονται στο μέγιστο και, αν είναι δυνατόν, να είναι παράλληλα· οι φτέρνες πρέπει να εφάπτονται του εδάφους.
 3.3.3.
 Κάθε απαιτούμενο ανδρείκελο θα εγκαθίσταται σε ένα κάθισμα σύμφωνα με την ακόλουθη διαδικασία:
 3.3.3.1.
 το ανδρείκελο τοποθετείται στο κάθισμα όσο το δυνατόν πλησιέστερα στην επιθυμητή θέση·
 3.3.3.2.
 μια επίπεδη άκαμπτη επιφάνεια με εμβαδόν 76 mm × 76 mm τοποθετείται όσο το δυνατόν χαμηλότερα έναντι του εμπρόσθιου μέρους του κορμού του ανδρεικέλου·
 3.3.3.3.
 η επίπεδη επιφάνεια πιέζεται οριζοντίως έναντι του κορμού του ανδρεικέλου με φορτίο μεταξύ 25 και 35 daN:
 3.3.3.3.1.
 ο κορμός έλκεται προς τα εμπρός από τους ώμους προς την κατακόρυφη θέση, στη συνέχεια ανακλίνεται στο ερεισίνωτο του καθίσματος. Αυτή η ενέργεια εκτελείται δύο φορές·
 3.3.3.3.2.
 χωρίς να κινείται ο κορμός, η κεφαλή τοποθετείται σε θέση τέτοια ώστε η εξέδρα που υποστηρίζει τα όργανα μέτρησης που περιέχονται στην κεφαλή να είναι οριζόντια και το μεσοβελιαίο επίπεδο της κεφαλής να είναι παράλληλο με εκείνο του οχήματος (για πλευρικά καθίσματα, το μεσοβελιαίο επίπεδο της κεφαλής να είναι παράλληλο με το κατακόρυφο ενδιάμεσο επίπεδο του καθίσματος)·
 3.3.3.4.
 η επίπεδη επιφάνεια αφαιρείται προσεκτικά·
 3.3.3.5.
 το ανδρείκελο μετακινείται προς τα εμπρός πάνω στο κάθισμα και επαναλαμβάνεται η διαδικασία εγκατάστασης που περιγράφεται παραπάνω·
 3.3.3.6.
 αν είναι απαραίτητο, διορθώνεται η θέση των κάτω μελών·
 3.3.3.7.
 τα εγκατεστημένα όργανα μέτρησης δεν πρέπει


text:
σε καμία περίπτωση να επηρεάζουν την κίνηση του ανδρεικέλου κατά την πρόσκρουση·
 3.3.3.8.
 η θερμοκρασία του συστήματος των οργάνων μέτρησης πρέπει να σταθεροποιηθεί πριν από τη δοκιμή και να διατηρηθεί, στο μέτρο του δυνατού, μεταξύ 19 και 26 °C.
 3.4. Προσομοίωση πρόσκρουσης
 3.4.1.
 Η συνολική μεταβολή ταχύτητας του φορείου που προσομοιώνει την πρόσκρουση πρέπει να είναι μεταξύ 30 και 32 km/h.
 3.4.2.
 Η επιβράδυνση ή, κατ’ επιλογήν του αιτούντος, επιτάχυνση του φορείου κατά τη διάρκεια της προσομοίωσης πρόσκρουσης πρέπει να είναι σύμφωνη με τις διατάξεις που παρουσιάζονται στην εικόνα 1 παρακάτω. Εκτός από διαστήματα συνολικής διάρκειας μικρότερης των 3 ms, η καμπύλη επιβράδυνσης ή επιτάχυνσης του φορείου ως συνάρτηση του χρόνου πρέπει να παραμείνει μεταξύ των οριακών καμπυλών που παρουσιάζονται στην εικόνα 1.
 3.4.3.
 Εξάλλου, η μέση επιτάχυνση ή επιβράδυνση πρέπει να κυμαίνεται μεταξύ 6,5 και 8,5 g.
 3.5. Δοκιμή 2
 3.5.1.
 Η δοκιμή 1 επαναλαμβάνεται με ανδρείκελο καθισμένο στο βοηθητικό κάθισμα: το ανδρείκελο προσδεδεμένο με ζώνη ασφαλείας τοποθετημένη και ρυθμισμένη σύμφωνα με τις οδηγίες του κατασκευαστή. Ο αριθμός των σημείων αγκύρωσης της ζώνης ασφαλείας για τον σκοπό της δοκιμής 2 πρέπει να καταγράφεται στο έγγραφο κοινοποίησης σχετικά με την έγκριση ενός τύπου καθίσματος σύμφωνα με το υπόδειγμα του παραρτήματος 1 του παρόντος κανονισμού.
 3.5.2.
 Το βοηθητικό κάθισμα πρέπει είτε να είναι του ίδιου τύπου με το κάθισμα που υποβάλλεται σε δοκιμή ή διαφορετικού τύπου, τα στοιχεία του οποίου πρέπει να καταγράφονται στο έγγραφο κοινοποίησης σχετικά με την έγκριση ενός τύπου καθίσματος το οποίο καταρτίζεται σύμφωνα με το υπόδειγμα του παραρτήματος 1 του παρόντος κανονισμού.
 3.5.3.
 Η δοκιμή 2 μπορεί να εφαρμοστεί σε μέρη του οχήματος εκτός των καθισμάτων, όπως αναφέρεται στην παράγραφο 8.1.7 του κανονισμού αριθ. 16 και στην παράγραφο 5.3.5 του κανονισμού αριθ. 14.
 3.5.4.
 Σε περίπτωση που η δοκιμή 2 διεξάγεται με το ανδρείκελο προσδεδεμένο με ζώνη 3 σημείων και δεν γίνεται υπέρβαση των κριτηρίων τραυματισμού, το βοηθητικό κάθισμα θεωρείται ότι πληροί τις απαιτήσεις σχετικά με τα φορτία στατικής δοκιμής και την κίνηση της άνω αγκύρωσης κατά τη διάρκεια της δοκιμής που καθορίζεται στον κανονισμό αριθ. 14 σχετικά με αυτή την εγκατάσταση.
 3.5.5.
 Η δοκιμή 2 μπορεί να εφαρμοστεί επίσης σε πλευρικά καθίσματα. Στην περίπτωση αυτή το βοηθητικό κάθισμα που αναφέρεται στην παράγραφο 3.2 πρέπει να είναι πλευρικό κάθισμα και να βρίσκεται στο σημείο που ορίζεται στο προσάρτημα 7.
 Εικόνα 1
 Προσαρτημα 2
 ΔΙΑΔΙΚΑΣΙΑ ΔΟΚΙΜΩΝ ΓΙΑ ΤΙΣ ΑΓΚΥΡΩΣΕΙΣ ΕΝΟΣ ΟΧΗΜΑΤΟΣ ΚΑΤ’ ΕΦΑΡΜΟΓΗ ΤΗΣ ΠΑΡΑΓΡΑΦΟΥ 6.1.1
 1. ΔΙΑΤΑΞΗ ΔΟΚΙΜΗΣ
 1.1.
 Μια άκαμπτη δομή επαρκώς αντιπροσωπευτική του καθίσματος που προορίζεται για χρήση στο όχημα στερεώνεται με τα μέσα στερέωσης (μπουλόνια, βίδες κ.λπ.) που παρέχονται από τον κατασκευαστή στα τμήματα της δομής που υποβάλλονται στις δοκιμές.
 1.2.
 Αν μπορούν να τοποθετηθούν στην ίδια αγκύρωση πολλοί τύποι καθισμάτων που διαφέρουν μεταξύ τους σε σχέση με την απόσταση μεταξύ των εμπρόσθιων και οπίσθιων άκρων των πελμάτων τους, η δοκιμή πρέπει να διεξαχθεί με τη μικρότερη βάση. Αυτή η βάση θα περιγράφεται στο πιστοποιητικό έγκρισης τύπου.
 2. ΜΕΘΟΔΟΣ ΔΟΚΙΜΗΣ
 2.1.
 Πρέπει να εφαρμοστεί δύναμη F
 2.1.1.
 σε ύψος 750 mm πάνω από το


text:
επίπεδο αναφοράς και στην κατακόρυφη γραμμή που περιέχει το γεωμετρικό κέντρο της επιφάνειας που οριοθετείται από το πολύγωνο που έχει τα διάφορα σημεία αγκύρωσης ως κορυφές ή, κατά περίπτωση, τις απώτατες αγκυρώσεις του καθίσματος, από την άκαμπτη δομή όπως ορίζεται στην παράγραφο 1.1 ανωτέρω,
 2.1.2.
 οριζοντίως και με κατεύθυνση προς το εμπρόσθιο μέρος του οχήματος,
 2.1.3.
 με όσο το δυνατόν συντομότερη καθυστέρηση και για διάρκεια τουλάχιστον 0,2 s.
 2.2.
 Η δύναμη F προσδιορίζεται είτε
 2.2.1.
 με τον ακόλουθο τύπο:
 , όπου:το F δίνεται σε Ν και το i αναπαριστά τον αριθμό των θέσεων καθημένων του καθίσματος για το οποίο πρόκειται να εγκριθούν οι προς δοκιμή αγκυρώσεις· είτε, αν το ζητήσει ο κατασκευαστής,
 2.2.2.
 σύμφωνα με τα αντιπροσωπευτικά φορτία που μετρώνται κατά τη διάρκεια δυναμικών δοκιμών, όπως περιγράφονται στο προσάρτημα 1 του παρόντος κανονισμού.
 Προσάρτημα 3
 ΜΕΤΡΗΣΕΙΣ ΠΡΟΣ ΕΚΤΕΛΕΣΗ
 1. Όλες οι μετρήσεις που είναι απαραίτητες πρέπει να διενεργούνται με συστήματα μέτρησης που πληρούν τις προδιαγραφές του διεθνούς προτύπου ISO 6487:1987 με τίτλο «Τεχνικές μέτρησης σε δοκιμές πρόσκρουσης: Εξοπλισμός».
 2. Δυναμική δοκιμασία
 2.1. Μετρήσεις που πρέπει να γίνουν στο φορείο
 Πρέπει να μετρηθούν τα χαρακτηριστικά επιτάχυνσης ή επιβράδυνσης του φορείου, από τις επιβραδύνσεις ή επιταχύνσεις που μετρώνται στο άκαμπτο πλαίσιο του φορείου, με συστήματα μέτρησης με CFC 60.
 2.2. Μετρήσεις που πρέπει να γίνουν σε ανδρείκελα
 Οι ενδείξεις των οργάνων μέτρησης καταγράφονται μέσω ανεξάρτητων διαύλων δεδομένων των ακολούθων CFC:
 2.2.1.
 Μετρήσεις στην κεφαλή του ανδρεικέλου
 Η συνισταμένη τριαξονική επιτάχυνση που αναφέρεται στο κέντρο βάρους (γr
 ) (1) πρέπει να μετρηθεί με CFC 600.
 2.2.2.
 Μετρήσεις στον θώρακα του ανδρεικέλου
 Η συνισταμένη επιτάχυνση στο κέντρο βάρους πρέπει να μετρηθεί με CFC 180. Η κάμψη του θώρακα και το κριτήριο είσδυσης (VC) μετρώνται με CFC 180.
 2.2.3.
 Μετρήσεις στο μηριαίο οστό του ανδρεικέλου
 Η αξονική δύναμη συμπίεσης πρέπει να μετρηθεί με CFC 600.
 2.2.4.
 Μετρήσεις στην κοιλιακή χώρα του ανδρεικέλου
 Οι δυνάμεις που ασκούνται στην κοιλιακή χώρα μετρώνται με CFC 600.
 2.2.5.
 Μετρήσεις στην πύελο του ανδρεικέλου
 Η δύναμη στην ηβική σύμφυση πρέπει να μετράται με CFC 600.
 (1) Εκφρασμένη σε g (= 9,81 m/s2), η βαθμωτή τιμή της οποίας υπολογίζεται σύμφωνα με τον ακόλουθο τύπο:
 όπου:
 γl
 =
 η τιμή της στιγμιαίας διαμήκους επιτάχυνσης·
 γν
 =
 η τιμή της στιγμιαίας κατακόρυφης επιτάχυνσης·
 γt
 =
 η τιμή της στιγμιαίας εγκάρσιας επιτάχυνσης.
 Προσάρτημα 4
 ΚΑΘΟΡΙΣΜΟΣ ΤΩΝ ΚΡΙΤΗΡΙΩΝ ΑΠΟΔΟΧΗΣ
 1. ΜΕΤΩΠΙΚΗ ΠΡΟΣΚΡΟΥΣΗ (ΚΑΘΙΣΜΑΤΑ ΔΙΑΤΕΤΑΓΜΕΝΑ ΠΡΟΣ ΤΑ ΕΜΠΡΟΣ)
 1.1. Κριτήριο αποδοχής κεφαλής (ΗΙC)
 1.1.1.
 Αυτό το κριτήριο τραυματισμού (ΗΙC) υπολογίζεται με βάση τη συνισταμένη τριαξονική επιτάχυνση που μετράται σύμφωνα με το προσάρτημα 3, παράγραφος 2.2.1, με τον ακόλουθο τύπο:
 όπου t1 και t2 είναι οποιεσδήποτε τιμές χρόνου κατά τη διάρκεια της δοκιμής και ΗΙC είναι η μέγιστη τιμή για το χρονικό διάστημα t1, t2. Οι τιμές των t1 και t2 εκφράζονται σε δευτερόλεπτα.
 1.2. Κριτήριο αποδοχής θώρακα (ThAC)
 1.2.1.
 Αυτό το κριτήριο καθορίζεται από την απόλυτη τιμή της συνισταμένης επιτάχυνσης, εκφραζόμενη σε g και μετρούμενη σύμφωνα με το προσάρτημα 3, παράγραφος 2.2.2, και από την περίοδο επιτάχυνσης, εκφραζόμενη σε ms.
 1.3. Κριτήριο αποδοχής μηριαίου οστού (FAC)


text:
Αυτό το κριτήριο καθορίζεται από τη θλιπτική φόρτιση, εκφρασμένη σε kN, που μεταδίδεται αξονικά σε κάθε μηριαίο οστό του ανδρεικέλου, μετρούμενη σύμφωνα με το προσάρτημα 3, παράγραφος 2.2.3, και από τη διάρκεια της θλιπτικής φόρτισης, εκφραζόμενη σε ms.
 2. ΠΛΕΥΡΙΚΗ ΠΡΟΣΚΡΟΥΣΗ (ΠΛΕΥΡΙΚΑ ΚΑΘΙΣΜΑΤΑ)
 2.1. Κριτήριο αποδοχής κεφαλής (ΗΙC), βλέπε παράγραφο 1.1 ανωτέρω.
 2.2. Κριτήριο αποδοχής θώρακα
 2.2.1.
 Παραμόρφωση του θώρακα: η μέγιστη παραμόρφωση του θώρακα είναι η μέγιστη τιμή παραμόρφωσης οποιασδήποτε πλευράς, η οποία καθορίζεται με τους αισθητήρες μετατόπισης του θώρακα.
 2.2.2.
 Κριτήριο είσδυσης (VC):
 η μέγιστη ταχύτητα είσδυσης είναι η μέγιστη τιμή VC σε οποιοδήποτε πλευρό, η οποία υπολογίζεται ως στιγμιαίο γινόμενο της σχετικής κάμψης του θώρακα ως προς το ημιθωράκιο επί την ταχύτητα συμπίεσης που προκύπτει ως παράγωγος της κάμψης. Για τον υπολογισμό αυτό, ως κανονικό πλάτος ημιθωρακίου λαμβάνεται η τιμή 140 mm.
 όπου: D (μέτρα) = βέλος συμπίεσης πλευρικού ιστού
 Ο αλγόριθμος υπολογισμού που πρέπει να χρησιμοποιείται καθορίζεται στο παράρτημα 4 προσάρτημα 2 του κανονισμού αριθ. 95.
 2.3. Κριτήριο αποδοχής κοιλιακής χώρας
 Η μέγιστη δύναμη που ασκείται στην κοιλιακή χώρα είναι η μέγιστη τιμή του συνόλου των τριών δυνάμεων που μετρούνται με τους τρεις αισθητήρες δύναμης, στερεωμένους 39 mm κάτω από την επιφάνεια της πλευράς κρούσης.
 2.4. Κριτήριο αποδοχής πυέλου
 Η μέγιστη δύναμη στην ηβική σύμφυση (ΜΔΗΣ) είναι η μέγιστη δύναμη που μετράται από δυναμομετρικό αισθητήρα στην ηβική σύμφυση της πυέλου.
 Προσαρτημα 5
 ΑΠΑΙΤΗΣΕΙΣ ΚΑΙ ΔΙΑΔΙΚΑΣΙΕΣ ΣΤΑΤΙΚΗΣ ΔΟΚΙΜΗΣ
 1. ΠΡΟΔΙΑΓΡΑΦΕΣ
 1.1. Σκοπός των απαιτήσεων για τα καθίσματα που υποβάλλονται σε δοκιμή σύμφωνα με το παρόν προσάρτημα είναι να προσδιοριστεί:
 1.1.1.
 αν οι χρήστες του καθίσματος συγκρατούνται σωστά από τα καθίσματα που βρίσκονται μπροστά τους·
 1.1.2.
 αν οι χρήστες του καθίσματος δεν τραυματίζονται σοβαρά· και
 1.1.3.
 αν το κάθισμα και η έδραση του καθίσματος έχουν επαρκή αντοχή.
 1.2. Οι απαιτήσεις της παραπάνω παραγράφου 1.1.1 θεωρείται ότι ικανοποιούνται αν η μέγιστη μετατόπιση του κέντρου εφαρμογής της κάθε δύναμης που καθορίζεται στην παράγραφο 2.2.1 μετρούμενη στο οριζόντιο επίπεδο και στο διάμηκες ενδιάμεσο επίπεδο της οικείας θέσης καθημένων δεν υπερβαίνει τα 400 mm.
 1.3. Οι απαιτήσεις της παραπάνω παραγράφου 1.1.2 θεωρείται ότι ικανοποιούνται εφόσον πληρούνται τα ακόλουθα χαρακτηριστικά:
 1.3.1.
 η μέγιστη μετατόπιση του κεντρικού σημείου εφαρμογής καθεμίας από τις δυνάμεις που καθορίζονται στην παράγραφο 2.2.1, μετρούμενη όπως περιγράφεται στην παράγραφο 1.2, δεν είναι μικρότερη από 100 mm·
 1.3.2.
 η μέγιστη μετατόπιση του κεντρικού σημείου εφαρμογής καθεμίας από τις δυνάμεις που καθορίζονται στην παράγραφο 2.2.2, μετρούμενη όπως περιγράφεται στην παράγραφο 1.2, δεν είναι μικρότερη από 50 mm.
 1.3.3.
 Όλα τα εξαρτήματα στερέωσης που βρίσκονται στο πίσω μέρος του καθίσματος ή παρελκόμενα αυτού πρέπει να είναι τέτοια ώστε να μειώνεται ο κίνδυνος πρόκλησης σωματικής βλάβης σε επιβάτη κατά την πρόσκρουση. Αυτή η απαίτηση θεωρείται ότι ικανοποιείται αν οποιοδήποτε μέρος που δύναται να έρθει σε επαφή με σφαίρα διαμέτρου 165 mm παρουσιάζει ακτίνα καμπυλότητας τουλάχιστον 5 mm.
 1.3.4.
 Αν οποιοδήποτε μέρος των προαναφερθέντων εξαρτημάτων στερέωσης και παρελκομένων είναι κατασκευασμένο από υλικό σκληρότητας κάτωτερης των 50 Shore Α σε άκαμπτο υπόστρωμα, οι απαιτήσεις που καθορίζονται στην παραπάνω παράγραφο 1.3.3 ισχύουν μόνο για το άκαμπτο υπόστρωμα.


text:
1.3.5.
 Τα μέρη του πίσω μέρους του καθίσματος, όπως διατάξεις ρύθμισης για το κάθισμα και παρελκόμενα, δεν υπόκεινται στις απαιτήσεις της παραγράφου 1.3.3, αν στη θέση ηρεμίας βρίσκονται κάτω από ένα οριζόντιο επίπεδο 400 mm πάνω από το επίπεδο αναφοράς, ακόμη και αν ο επιβάτης θα μπορούσε να έλθει σε επαφή μαζί τους.
 1.4. Οι απαιτήσεις της παραγράφου 1.1.3 θεωρείται ότι ικανοποιούνται αν:
 1.4.1.
 κανένα μέρος του καθίσματος, της έδρασης του καθίσματος ή των παρελκομένων δεν αποσπάται εντελώς κατά τη διάρκεια της δοκιμής·
 1.4.2.
 το κάθισμα συγκρατείται σταθερά, ακόμη και αν μία ή περισσότερες αγκυρώσεις αποσπαστούν μερικώς και όλα τα συστήματα ασφάλισης παραμένουν άθικτα καθ’ όλη τη διάρκεια της δοκιμής·
 1.4.3.
 ύστερα από τη δοκιμή κανένα δομικό μέρος του καθίσματος ή των παρελκομένων δεν έχει οποιαδήποτε ρωγμή ή κοφτερά μέρη ή προεξοχές που είναι πιθανό να προκαλέσουν σωματική βλάβη.
 2. ΣΤΑΤΙΚΕΣ ΔΟΚΙΜΕΣ
 2.1. Διάταξη δοκιμής
 2.1.1.
 Αυτός αποτελείται από κυλινδρικές επιφάνειες με ακτίνα καμπυλότητας ίση με 82 ± 3 mm και πλάτος:
 2.1.1.1.
 τουλάχιστον ίσο με το πλάτος του ερεισινώτου κάθε θέσης καθημένων του προς δοκιμή καθίσματος για την άνω μήτρα·
 2.1.1.2.
 ίσο με 320 – 0 / + 10 mm για την κάτω μήτρα, όπως φαίνεται στην εικόνα 1 του παρόντος προσαρτήματος.
 2.1.2.
 Η επιφάνεια που εφάπτεται στα μέρη του καθίσματος πρέπει να είναι κατασκευασμένη από υλικό του οποίου η σκληρότητα δεν είναι μικρότερη των 80 Shore A.
 2.1.3.
 Κάθε κυλινδρική επιφάνεια πρέπει να είναι εφοδιασμένη με τουλάχιστον έναν αισθητήρα ικανό να μετράει τις δυνάμεις που ασκούνται προς την κατεύθυνση που ορίζεται στην παράγραφο 2.2.1.1.
 2.2. Μέθοδος δοκιμής
 2.2.1.
 Εφαρμόζεται δύναμη δοκιμής
 με χρήση μιας συσκευής, σύμφωνα με την ανωτέρω παράγραφο 2.1, στο οπίσθιο μέρος του καθίσματος που αντιστοιχεί σε κάθε θέση καθημένων του καθίσματος.
 2.2.1.1.
 Η κατεύθυνση εφαρμογής της δύναμης πρέπει να βρίσκεται στο κατακόρυφο ενδιάμεσο επίπεδο της εν λόγω θέσης καθημένων· πρέπει να είναι οριζόντια και από το οπίσθιο προς το εμπρόσθιο μέρος του καθίσματος.
 2.2.1.2.
 Αυτή η κατεύθυνση πρέπει να βρίσκεται σε ύψος H1 το οποίο πρέπει να κυμαίνεται μεταξύ 0,70 m και 0,80 m και πάνω από το επίπεδο αναφοράς. Το ακριβές ύψος θα καθορίζεται από τον κατασκευαστή.
 2.2.2.
 Εφαρμόζεται δύναμη δόκιμης
 ταυτόχρονα στο οπίσθιο μέρος του καθίσματος που αντιστοιχεί σε κάθε θέση καθημένων του καθίσματος στο ίδιο κατακόρυφο επίπεδο και στην ίδια κατεύθυνση στο ύψος H2 το οποίο πρέπει να κυμαίνεται μεταξύ 0,45 και 0,55 m πάνω από το επίπεδο αναφοράς, με συσκευή σύμφωνη με την ανωτέρω παράγραφο 2.1. Το ακριβές ύψος θα καθορίζεται από τον κατασκευαστή.
 2.2.3.
 Η μήτρα δοκιμής πρέπει να διατηρηθεί όσο το δυνατόν περισσότερο σε επαφή με το πίσω μέρος του καθίσματος κατά τη διάρκεια της εφαρμογής των δυνάμεων που καθορίζονται στις παραγράφους 2.2.1 και 2.2.2 παραπάνω. Θα είναι δυνατή η περιστροφή σε οριζόντιο επίπεδο.
 2.2.4.
 Όταν το κάθισμα αποτελείται από πλείονες θέσεις καθημένων, οι δυνάμεις που αντιστοιχούν σε κάθε θέση καθημένων πρέπει να ασκούνται ταυτόχρονα και πρέπει να υπάρχουν τόσες άνω και κάτω μήτρες όσες είναι οι θέσεις καθημένων.
 2.2.5.
 Η αρχική θέση κάθε θέσης καθημένων καθεμίας από τις


text:
μήτρες καθορίζεται μέσω επαφής των συσκευών δοκιμής με το κάθισμα με δύναμη ίση τουλάχιστον με 20 N.
 2.2.6.
 Οι δυνάμεις που αναφέρονται στις ανωτέρω παραγράφους 2.2.1 και 2.2.2 πρέπει να ασκηθούν όσο το δυνατό πιο γρήγορα και να διατηρηθούν όλες στην καθορισμένη τιμή, ανεξάρτητα από την παραμόρφωση, τουλάχιστον για 0,2 δευτερόλεπτα.
 2.2.7.
 Αν η δοκιμή έχει διεξαχθεί με μία ή περισσότερες δυνάμεις, αλλά όχι με όλες τις δυνάμεις μεγαλύτερες από εκείνες που καθορίζονται στις ανωτέρω παραγράφους 2.2.1 και 2.2.2 και αν το κάθισμα πληροί τις απαιτήσεις, η δοκιμή θεωρείται ικανοποιητική.
 Εικόνα 1
 Εξοπλισμός στατικής δοκιμής
 Προσάρτημα 6
 ΧΑΡΑΚΤΗΡΙΣΤΙΚΑ ΑΠΟΡΡΟΦΗΣΗΣ ΕΝΕΡΓΕΙΑΣ ΤΟΥ ΟΠΙΣΘΙΟΥ ΜΕΡΟΥΣ ΤΩΝ ΕΡΕΙΣΙΝΩΤΩΝ
 1.
 Τα στοιχεία του οπίσθιου τμήματος των ερεισινώτων των καθισμάτων που βρίσκονται στη ζώνη αναφοράς, όπως ορίζεται στην παράγραφο 2.21 του παρόντος κανονισμού, πρέπει να ελέγχονται κατόπιν αιτήσεως του κατασκευαστή, σύμφωνα με τις απαιτήσεις απορρόφησης ενέργειας που διατυπώνονται στο παράρτημα 4 του κανονισμού αριθ. 21. Γι’ αυτό τον σκοπό, όλα τα παρελκόμενα που τοποθετούνται πρέπει να υποβάλλονται σε δοκιμή σε όλες τις θέσεις χρήσης, με εξαίρεση τα τραπέζια που θα εξετάζονται στη θέση στοιβασίας.
 2.
 Αυτή η δοκιμή θα αναφέρεται στο έγγραφο κοινοποίησης της έγκρισης ενός τύπου καθίσματος, το οποίο καταρτίζεται σύμφωνα με το υπόδειγμα του παραρτήματος 1 του παρόντος κανονισμού. Πρέπει επίσης να εσωκλείεται σχεδιάγραμμα που να δείχνει το εμβαδόν του τμήματος του ερεισινώτου του καθίσματος, επαληθευμένο μέσω της δοκιμής διάχυσης ενέργειας.
 3.
 Η δοκιμή αυτή μπορεί να εφαρμόζεται σε μέρη οχήματος, εκτός των καθισμάτων (παράγραφος 3.5.3 του προσαρτήματος 1 και παράγραφος 2.3 του προσαρτήματος 7).
 Προσάρτημα 7
 ΑΠΑΙΤΗΣΕΙΣ ΓΙΑ ΤΗΝ ΑΣΦΑΛΕΙΑ ΤΩΝ ΕΠΙΒΑΤΩΝ ΣΕ ΠΛΕΥΡΙΚΑ ΚΑΘΙΣΜΑΤΑ ΣΥΜΦΩΝΑ ΜΕ ΤΗΝ ΠΑΡΑΓΡΑΦΟ 7.4.4
 1.
 Η απόσταση ανάμεσα στο πρώτο κατά σειρά πλευρικό κάθισμα και το μέρος του οχήματος που είναι μπροστά από το εν λόγω πλευρικό κάθισμα δεν υπερβαίνει τα 450 mm. Όλες οι μετρήσεις γίνονται 1 000 mm πάνω από το επίπεδο αναφοράς του πρώτου κατά σειρά πλευρικού καθίσματος (βλέπε εικόνα 1).
 Εικόνα 1
 Απαιτήσεις τοποθέτησης πλευρικών καθισμάτων
 2.
 Το τμήμα του οχήματος (διαχωριστικό ή πλάτη καθίσματος διατεταγμένου προς τα εμπρός) μπροστά από το πρώτο πλευρικό κάθισμα πρέπει να ικανοποιεί τις ακόλουθες απαιτήσεις, για την ασφάλεια του επιβάτη σε αυτό το πρώτο κατά σειρά πλευρικό κάθισμα (βλέπε εικόνα 2):
 2.1.
 το ύψος του μέρους του οχήματος, βάσει του επιπέδου αναφοράς του πρώτου κατά σειρά πλευρικού καθίσματος, δεν πρέπει να είναι μικρότερο από 1 020 mm· και
 2.2.
 η επιφάνεια πρόσκρουσης καθαυτήν του μέρους του οχήματος έχει πλάτος 200 mm και ύψος 580 mm. Η επιφάνεια αυτή τοποθετείται έτσι ώστε ο κάθετος κεντρικός άξονας να βρίσκεται 50 mm πίσω από το σημείο Η του πρώτου πλευρικού καθίσματος· και
 2.3.
 η αντίστοιχη επιφάνεια του μέρους του οχήματος, κατόπιν προβολής σε κάθετο επίπεδο μέσω του σημείου Η, καλύπτει τουλάχιστον το 95 % της επιφάνειας πρόσκρουσης καθαυτήν. Αυτό το μέρος του οχήματος πρέπει να ικανοποιεί την απαίτηση απορρόφησης ενέργειας του προσαρτήματος 6.
 2.3.1.
 Αν υπάρχει κενό στην αντίστοιχη επιφάνεια (συνήθως δύο καθίσματα διατεταγμένα προς τα εμπρός με κενό μεταξύ τους), η απόσταση καθορίζεται για κάθε κενό με μια


text:
σφαίρα διαμέτρου 165 mm. Η σφαίρα τίθεται σε επαφή με το κενό σε ένα σημείο της περιοχής του κενού που επιτρέπει τη μέγιστη διείσδυση της σφαίρας, έχοντας υπόψη ότι δεν εφαρμόζεται φορτίο. Η απόσταση μεταξύ των δύο σημείων επαφής της σφαίρας πρέπει να είναι μικρότερη από 60 mm.
 3.
 Κατ’ επιλογή του κατασκευαστή, μπορεί να πραγματοποιηθεί δοκιμή σύμφωνα με το προσάρτημα 1 με το κατάλληλο ανδρείκελο για πλευρικά καθίσματα.
 Εικόνα 2
 Απαιτήσεις τοποθέτησης για το μέρος του οχήματος πριν από το πρώτο πλευρικό κάθισμα
 ΠΑΡΑΡΤΗΜΑ 1
 ΕΠΙΚΟΙΝΩΝΙΑ
 [Μέγιστο μέγεθος: A4 (210 × 297 mm)]
 ΠΑΡΑΡΤΗΜΑ 2
 ΕΠΙΚΟΙΝΩΝΙΑ
 [Μέγιστο μέγεθος: A4 (210 × 297 mm)]
 ΠΑΡΑΡΤΗΜΑ 3
 ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
 1. Διάταξη του σήματος έγκρισης για ένα κάθισμα
 Το ανωτέρω σήμα έγκρισης που τοποθετείται σε ένα κάθισμα δείχνει ότι ο σχετικός τύπος καθίσματος, όσον αφορά την αντοχή των καθισμάτων, έχει εγκριθεί στην Ολλανδία (Ε4) με αριθμό 032439, κατόπιν δοκιμής σύμφωνα με την παράγραφο 2 του παραρτήματος 4. Ο αριθμός έγκρισης δείχνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 80, όπως τροποποιήθηκε από τη σειρά τροποποιήσεων 03.
 2. Διάταξη του σήματος έγκρισης για έναν τύπο οχήματος
 Το ανωτέρω σήμα έγκρισης που τοποθετείται σε ένα όχημα υποδεικνύει ότι αυτός ο τύπος οχήματος έχει εγκριθεί στην Ολλανδία (Ε4) με αριθμό 032439, όσον αφορά την αντοχή των αγκυρώσεων του οχήματος. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 80, όπως τροποποιήθηκε με τη σειρά τροποποιήσεων 03.
 ΠΑΡΑΡΤΗΜΑ 4
 Διαδικασία για τον προσδιορισμό του σημείου Η και της πραγματικής γωνίας του κορμού για τις θέσεις καθημένων στα μηχανοκίνητα οχήματα
 (1)
 Προσάρτημα 1
 —
 Περιγραφή της τρισδιάστατης μηχανής σημείου H (μηχανή 3-D H) (1), (2)
 Προσάρτημα 2
 —
 Τρισδιάστατο σύστημα αναφοράς (1)
 Προσάρτημα 3
 —
 Δεδομένα αναφοράς για τις θέσεις καθημένων (1)
 (1) Η διαδικασία περιγράφεται στο παράρτημα 1 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Rev.2. www.unece.org/trans/main/wp29/wp29wgs/wp29gen/wp29resolutions.html
 (2) Για τις λεπτομέρειες της κατασκευής της διάταξης 3-D H αποταθείτε στη Society of Automotive Engineers (SAE), 400 Commonwealth Drive, Warrendale, Pennsylvania 15096, Ηνωμένες Πολιτείες της Αμερικής. Η μηχανή αντιστοιχεί σε εκείνη που περιγράφεται στο πρότυπο 6549-1980 του ISO.


text:
 Σημαντική ανακοίνωση νομικού περιεχομένου
 |
 22005A1223(01)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κορέας δυνάμει του άρθρου XXIV παράγραφος 6 και του άρθρου XXVΙΙΙ της Γενικής Συμφωνίας Δασμών και Εμπορίου (ΓΣΔΕ) του 1994
 Επίσημη Εφημερίδα αριθ. L 340 της 23/12/2005 σ. 0062 - 0063
 Συμφωνίαυπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κορέας δυνάμει του άρθρου XXIV παράγραφος 6 και του άρθρου XXVΙΙΙ της Γενικής Συμφωνίας Δασμών και Εμπορίου (ΓΣΔΕ) του 1994Α. Επιστολή της Ευρωπαϊκής ΚοινότηταςΒρυξέλλες, 13 Δεκεμβρίου 2005Κύριε,Μετά την έναρξη των διαπραγματεύσεων που διεξήχθησαν μεταξύ των Ευρωπαϊκών Κοινοτήτων (ΕΚ) και της Δημοκρατίας της Κορέας δυνάμει του άρθρου XXIV παράγραφος 6 και του άρθρου XXVIII της ΓΣΔΕ του 1994, με σκοπό την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην Ευρωπαϊκή Κοινότητα, συμφωνούνται τα ακόλουθα μεταξύ της ΕΚ και της Δημοκρατίας της Κορέας, με σκοπό την ολοκλήρωση των διαπραγματεύσεων που άρχισαν μετά τη γνωστοποίηση που υπέβαλε η ΕΚ στον ΠΟΕ, στις 19 Ιανουαρίου 2004, σύμφωνα με το άρθρο XXIV παράγραφος 6 της ΓΣΔΕ του 1994.Η ΕΚ συμφωνεί να ενσωματώσει στον πίνακα υποχρεώσεών της, για το τελωνειακό έδαφος της ΕΚ των 25, τις παραχωρήσεις που περιείχε ο προηγούμενός της πίνακας.Η ΕΚ συμφωνεί να εφαρμόσει τους ακόλουθους μειωμένους συντελεστές:85254099: μειωμένο εφαρμοστέο συντελεστή, ύψους 12,5 %,39031900: μειωμένο εφαρμοστέο συντελεστή, ύψους 4 %,85211030: μειωμένο εφαρμοστέο συντελεστή, ύψους 13,0 %,85273191: μειωμένο εφαρμοστέο συντελεστή, ύψους 11,4 %.Οι προαναφερθέντες μειωμένοι συντελεστές πρέπει να εφαρμοστούν επί μία τριετία ή μέχρις ότου επιτευχθεί το προαναφερθέν επίπεδο δασμών, στο πλαίσιο της εφαρμογής των αποτελεσμάτων του αναπτυξιακού προγράμματος δράσης της Ντόχα, ανάλογα με το ποιο θα επέλθει πρώτο. Ο μειωμένος συντελεστής για την κλάση 85254099 εφαρμόζεται, ωστόσο, επί μία τετραετία ή μέχρις ότου επιτευχθεί το προαναφερθέν επίπεδο δασμών, στο πλαίσιο της εφαρμογής των αποτελεσμάτων του αναπτυξιακού προγράμματος δράσης της Ντόχα, ανάλογα με το ποιο θα επέλθει πρώτο. Τα ανωτέρω χρονικά διαστήματα θα αρχίσουν από την ημερομηνία εφαρμογής.Η παρούσα συμφωνία τίθεται σε ισχύ την ημερομηνία παραλαβής από την Κοινότητα δεόντως επικυρωμένης επιστολής συμφωνίας της Δημοκρατίας της Κορέας, ύστερα από εξέταση από τα μέρη σύμφωνα με τις οικείες διαδικασίες τους. Η ΕΚ αναλαμβάνει να καταβάλει κάθε δυνατή προσπάθεια για να διασφαλίσει τη θέσπιση των κατάλληλων εκτελεστικών μέτρων το αργότερο έως την 1η Ιανουαρίου 2006.Με εξαιρετική εκτίμηση,Εξ ονόματος της Ευρωπαϊκής Κοινότητας+++++ TIFF +++++B. Επιστολή της Δημοκρατίας της ΚορέαςΒρυξέλλες, 13 Δεκεμβρίου 2005Κύριε,Έχω την τιμή να σας γνωρίσω ότι έλαβα σημερινή επιστολή σας η οποία έχει ως εξής:"Μετά την έναρξη των διαπραγματεύσεων που διεξήχθησαν μεταξύ των Ευρωπαϊκών Κοινοτήτων (ΕΚ) και της Δημοκρατίας της Κορέας δυνάμει του άρθρου XXIV παράγραφος 6 και του άρθρου XXVIII της ΓΣΔΕ του 1994, με σκοπό την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας,


text: της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην Ευρωπαϊκή Κοινότητα, συμφωνούνται τα ακόλουθα μεταξύ της ΕΚ και της Δημοκρατίας της Κορέας, με σκοπό την ολοκλήρωση των διαπραγματεύσεων που άρχισαν μετά τη γνωστοποίηση που υπέβαλε η ΕΚ στον ΠΟΕ, στις 19 Ιανουαρίου 2004, σύμφωνα με το άρθρο XXIV παράγραφος 6 της ΓΣΔΕ του 1994.Η ΕΚ συμφωνεί να ενσωματώσει στον πίνακα υποχρεώσεών της, για το τελωνειακό έδαφος της ΕΚ των 25, τις παραχωρήσεις που περιείχε ο προηγούμενός της πίνακας.Η ΕΚ συμφωνεί να εφαρμόσει τους ακόλουθους μειωμένους συντελεστές:85254099: μειωμένο εφαρμοστέο συντελεστή, ύψους 12,5 %,39031900: μειωμένο εφαρμοστέο συντελεστή, ύψους 4 %,85211030: μειωμένο εφαρμοστέο συντελεστή, ύψους 13,0 %,85273191: μειωμένο εφαρμοστέο συντελεστή, ύψους 11,4 %.Οι προαναφερθέντες μειωμένοι συντελεστές πρέπει να εφαρμοστούν επί μία τριετία ή μέχρις ότου επιτευχθεί το προαναφερθέν επίπεδο δασμών, στο πλαίσιο της εφαρμογής των αποτελεσμάτων του αναπτυξιακού προγράμματος δράσης της Ντόχα, ανάλογα με το ποιο θα επέλθει πρώτο. Ο μειωμένος συντελεστής για την κλάση 85254099 εφαρμόζεται, ωστόσο, επί μία τετραετία ή μέχρις ότου επιτευχθεί το προαναφερθέν επίπεδο δασμών, στο πλαίσιο της εφαρμογής των αποτελεσμάτων του αναπτυξιακού προγράμματος δράσης της Ντόχα, ανάλογα με το ποιο θα επέλθει πρώτο. Τα ανωτέρω χρονικά διαστήματα θα αρχίσουν από την ημερομηνία εφαρμογής.Η παρούσα συμφωνία τίθεται σε ισχύ την ημερομηνία παραλαβής από την Κοινότητα δεόντως επικυρωμένης επιστολής συμφωνίας της Δημοκρατίας της Κορέας, ύστερα από εξέταση από τα μέρη σύμφωνα με τις οικείες διαδικασίες τους. Η ΕΚ αναλαμβάνει να καταβάλει κάθε δυνατή προσπάθεια για να διασφαλίσει τη θέσπιση των κατάλληλων εκτελεστικών μέτρων το αργότερο έως την 1η Ιανουαρίου 2006."Διά της παρούσης, έχω την τιμή να σας εκφράσω τη συμφωνία της κυβερνήσεώς μου.Με εξαιρετική εκτίμηση,Για τη Δημοκρατία της Κορέας+++++ TIFF +++++--------------------------------------------------


text:
 Avis juridique important
 |
 21996A0817(01)
 96/493/ΕΚ: Διεθνής Συμφωνία του 1994 για την τροπική ξυλεία
 Επίσημη Εφημερίδα αριθ. L 208 της 17/08/1996 σ. 0004 - 0023
 ΔΙΕΘΝΗΣ ΣΥΜΦΩΝΙΑ ΤΟΥ 1994 ΓΙΑ ΤΗΝ ΤΡΟΠΙΚΗ ΞΥΛΕΙΑΗΝΩΜΕΝΑ ΕΘΝΗΝέα Υόρκη και Γενεύη, 1994ΔΙΕΘΝΗΣ ΣΥΜΦΩΝΙΑ ΤΟΥ 1994 ΓΙΑ ΤΗΝ ΤΡΟΠΙΚΗ ΞΥΛΕΙΑ ΠΙΝΑΚΑΣ ΠΕΡΙΕΧΟΜΕΝΩΝ ΣελίδαΠροοίμιο . 7Κεφάλαιο I - ΣτόχοιΆρθρο1. Στόχοι . 7Κεφάλαιο II - Ορισμοί2. Ορισμοί . 8Κεφάλαιο III - Οργάνωση και διοίκηση3. Έδρα και διάρθρωση του διεθνούς οργανισμού τροπικής ξυλείας . 94. Μέλη του οργανισμού . 95. Συμμετοχή διακυβερνητικών οργανισμών . 9Κεφάλαιο IV - Διεθνές συμβούλιο τροπικής ξυλείας6. Σύνθεση του διεθνούς συμβουλίου τροπικής ξυλείας . 107. Εξουσίες και καθήκοντα του συμβουλίου . 108. Πρόεδρος και αντιπρόεδρος του συμβουλίου . 109. Σύνοδοι του συμβουλίου . 1010. Κατανομή των ψήφων . 1011. Διαδικασία ψηφοφοριών του συμβουλίου . 1112. Αποφάσεις και συστάσεις του συμβουλίου . 1113. Απαρτία του συμβουλίου . 1114. Συνεργασία και συντονισμός με άλλους οργανισμούς . 1115. Δυνατότητα συμμετοχής παρατηρητών . 1216. Ο εκτελεστικός διευθυντής και το προσωπικό . 12Κεφάλαιο V - Προνόμια και ασυλίες17. Προνόμια και ασυλίες . 12Κεφάλαιο VI - Διατάξεις οικονομικού περιεχομένου18. Οικονομικοί λογαρισμοί . 1319. Διοικητικός λογαρισμός . 1320. Ειδικός λογαριασμός . 1321. Ταμείο για την εταιρική σχέση του Μπαλί . 1422. Τρόποι πληρωμών . 1523. Έλεγχος και δημοσίευση των λογαριασμών . 15Κεφάλαιο VII - Λειτουργικές δραστηριότητες24. Δραστηριότητες αναφερόμενες στη γενική πολιτική του οργανισμού . 1525. Δραστηριότητες έργων του οργανισμού . 1526. Ίδρυση επιτροπών . 1527. Καθήκοντα των επιτροπών . 16Κεφάλαιο VIII - Σχέσεις με το κοινό ταμείο για τα βασικά προϊόντα28. Σχέσεις με το κοινό ταμείο για τα βασικά προϊόντα . 17Κεφάλαιο IX - Στατιστικές, Μελέτες και πληροφορίες29. Στατιστικές, μελέτες και πληροφορίες . 1830. Ετήσια έκθεση και εξέταση . 18Κεφάλαιο X - Διάφορες διατάξεις31. Καταγγελίες και διαφορές . 1932. Γενικές υποχρεώσεις των μελών . 1933. Απαλλαγές . 1934. Περιστασιακά και ανορθωτικά μέτρα και ειδικά μέτρα . 1935. Επανεξέταση . 1936. Απαγόρευση διακρίσεων . 19Κεφάλαιο XI - Τελικές διατάξεις37. Θεματοφύλακας . 2038. Υπογραφή, επικύρωση, αποδοχή και έγκριση . 2039. Προσχώρηση . 2040. Κοινοποίηση σχετική με προσωρινή εφαρμογή . 2041. Έναρξη της ισχύος . 2042. Τροποποιήσεις . 2143. Αποχώρηση . 2144. Αποκλεισμός . 2145. Εκκαθάριση των λογαρισμών των αποχωρούντων ή αποκλειομένων μελών ή των μελών που αδυνατούν να αποδεχθούν τροποποίηση . 2146. Διάρκεια, παράταση και λήξη της συμφωνίας . 2147. Επιφυλάξεις . 2248. Συμπληρωματικές και μεταβατικές διατάξεις . 22ΠαραρτήματαΑ. Κατάλογος των χωρών-παραγωγών που διαθέτουν τροπικούς δασικούς πόρους ή/και καθαρών εξαγωγέων τροπικής ξυλείας από άποψη όγκου και κατανομή των ψήφων για τους σκοπούς του άρθρου 41 . 23Β. Κατάλογος των χωρών-καταναλωτών και κατανομή των ψήφων για τους σκοπούς του άρθρου 41 . 23ΠΡΟΟΙΜΙΟ ΤΑ ΣΥΜΒΑΛΛΟΜΕΝΑ ΜΕΡΗ ΤΗΣ ΠΑΡΟΥΣΑΣ ΣΥΜΦΩΝΙΑΣ,ΥΠΕΝΘΥΜΙΖΟΝΤΑΣ τη δήλωση και το πρόγραμμα δράσης για την εγκαθίδρυση μιας νέας διεθνούς οικονομικής τάξης, το ολοκληρωμένο πρόγραμμα για τα βασικά προϊόντα, το κείμενο με τίτλο «Μια νέα εταιρική σχέση για την ανάπτυξη: η δέσμευση της Καρθαγένης» και τους σχετικούς στόχους του «Πνεύματος της Καρθαγένης,»ΥΠΕΝΘΥΜΙΖΟΝΤΑΣ τη διεθνή συμφωνία του 1983 για την τροπική ξυλεία και ΑΝΑΓΝΩΡΙΖΟΝΤΑΣ το έργο του διεθνούς οργανισμού για την τροπική ξυλεία


text: καθώς και τα αποτελέσματα που έχει επιτύχει από την ίδρυσή του, μεταξύ των οποίων και μία στρατηγική που αποβλέπει στο διεθνές εμπόριο τροπικής ξυλείας με προέλευση πηγές διαχειριζόμενες κατά τρόπο αειφόρο,ΥΠΕΝΘΥΜΙΖΟΝΤΑΣ ΕΠΙΣΗΣ τη δήλωση του Ρίο για το περιβάλλον και την ανάπτυξη, τη νομικώς μη δεσμευτική δήλωση αρχών για μια συναίνεση σε παγκόσμιο επίπεδο όσον αφορά, τη διαχείριση, τη διατήρηση και την οικολογικά βιώσιμη εκμετάλλευση των κάθε τύπου δασών, καθώς και τα σχετικά κεφάλαια του προγράμματος δράσης 21, όπως αυτό υιοθετήθηκε από τη Διάσκεψη των Ηνωμένων Εθνών για το περιβάλλον και την ανάπτυξη, που συγκλήθηκε τον Ιούνιο 1992 στο Ρίο ντε Τζανέΐρο 7 τη σύμβαση-πλαίσιο των Ηνωμένων Εθνών σχετικά με τις κλιματολογικές μεταβολές 7 και τη σύμβαση για τη βιοποικιλότητα,ΑΝΑΓΝΩΡΙΖΟΝΤΑΣ τη σημασία που κατέχει η ξυλεία βιομηχανικών χρήσεων για την οικονομία των χωρών με δάση υλοτομίας,ΑΝΑΓΝΩΡΙΖΟΝΤΑΣ ΕΠΙΣΗΣ την ανάγκη προώθησης και εφαρμογής των κατευθυντηρίων αρχών και των συγκρίσιμων και κατάλληλων κριτηρίων διαχείρισης, διατήρησης και βιώσιμης οικολογικής εκμετάλλευσης όλων των τύπων δασών υλοτομίας,ΛΑΜΒΑΝΟΝΤΑΣ ΥΠΟΨΗ τις διασυνδέσεις μεταξύ εμπορίου τροπικής ξυλείας και διεθνούς αγοράς προϊόντων ξύλου, καθώς και την ανάγκη να υιοθετηθεί σφαιρική αντίληψη με σκοπό τη βελτίωση της διαφάνειας της διεθνούς αγοράς προϊόντων ξύλου,ΣΗΜΕΙΩΝΟΝΤΑΣ τη δέσμευση που όλα τα μέλη ανέλαβαν, στο Μπαλί της Ινδονησίας, το Μάιο 1990, να επιτύχουν ώστε οι εξαγωγές επεξεργασμένων προϊόντων τροπικής ξυλείας να προέρχονται, μέχρι το έτος 2000, από πηγές διαχειριζόμενες κατά τρόπο αειφόρο, και ΑΝΑΓΝΩΡΙΖΟΝΤΑΣ την αρχή αριθ. 10 της νομικά μη δεσμευτικής επισήμου δηλώσεως αρχών για μία παγκόσμια συναίνεση ως προς τη διαχείριση, τη διατήρηση και την οικολογικά βιώσιμη εκμετάλλευση των κάθε τύπου δασών, με την οποία διακηρύσσεται ότι νέοι και συμπληρωματικοί οικονομικοί πόροι θα πρέπει να χορηγηθούν στις αναπτυσσόμενες χώρες ώστε να μπορούν να εκμεταλλεύονται κατά τρόπο οικολογικά βιώσιμο τους δασικούς πόρους τους, ιδίως με τη δημιουργία δασών, τη αναδάσωση και την καταπολέμηση της αποψίλωσης και της υποβάθμισης των δασών και του εδάφους,ΣΗΜΕΙΩΝΟΝΤΑΣ επίσης τη δήλωση με την οποία τα μέλη καταναλωτές, που αποτελούν μέρη της διεθνούς συμφωνίας του 1983 για την τροπική ξυλεία, ανέλαβαν τη δέσμευση, κατά την τέταρτη σύνοδο της Διάσκεψης των Ηνωμένων Εθνών για τη διαπραγμάτευση συμφωνίας που προορίζεται να διαδεχθεί τη διεθνή συμφωνία του 1983 για την τροπική ξυλεία, στη Γενεύη, στις 21 Ιανουαρίου 1994, να συνεχίσουν ή να υλοποιήσουν μέχρι το έτος 2000 την αειφόρο διαχείριση των δασών τους,ΕΠΙΘΥΜΩΝΤΑΣ να ενισχύσουν το πλαίσιο της διεθνούς συνεργασίας και να ενισχύσουν τη χάραξη πολιτικής μεταξύ των μελών, ώστε να εξευρεθούν λύσεις στα προβλήματα που αντιμετωπίζει η οικονομία της τροπικής ξυλείας,ΣΥΜΦΩΝΗΣΑΝ ΤΑ ΑΚΟΛΟΥΘΑ:ΚΕΦΑΛΛΑΙΟ I ΣΤΟΧΟΙ Άρθρο 1 ΣτόχοιΑναγνωρίζοντας το κυριαρχικό δικαίωμα των μελών επί των φυσικών πόρων τους, όπως αυτό προσδιορίζεται στην αρχή 1 α) της νομικά μη δεσμευτικής αλλά επισήμου δηλώσεως αρχών για μια παγκόσμια συναίνεση όσον αφορά τη διαχείριση, διατήρηση και οικολογικά βιώσιμη εκμετάλλευση των κάθε τύπου δασών, οι στόχοι της διεθνούς συμφωνίας του 1994 για την τροπική ξυλεία (στο εξής ονομαζόμενη «η παρούσα συμφωνία») είναι οι ακόλουθοι:α) η καθιέρωση ενός αποτελεσματικού πλαισίου για διαβουλεύσεις, διεθνή συνεργασία και επεξεργασία πολιτικών μεταξύ όλων των μελών όσον αφορά όλα τα σχετικά


text: θέματα της παγκόσμιας οικονομίας ξυλείας 7β) η καθιέρωση ενός πλαισίου για διαβουλεύσεις ώστε να προωθηθούν, πρακτικές απαλλαγμένες διακρίσεων στο εμπόριο ξύλου 7γ) η συμβολή στην αειφόρο ανάπτυξη 7δ) η ενίσχυση της ικανότητας των μελών να υλοποιήσουν μια στρατηγική βάσει της οποίας οι εξαγωγές τροπικής ξυλείας και παράγωγων προϊόντων θα προέρχονται, μέχρι το έτος 2000, από πηγές διαχειριζόμενες κατά τρόπο αειφόρο 7ε) η προώθηση της διεύρυνσης και διαφοροποίησης του διεθνούς εμπορίου τροπικής ξυλείας με προέλευση αειφόρες πηγές, με τη βελτίωση των διαρθρωτικών όρων των διεθνών αγορών, λαμβάνοντας αφενός υπόψη τη μακροπρόθεσμη αύξηση της κατανάλωσης και τη συνέχιση του ανεφοδιασμού και αποσκοπώντας αφετέρου σε τιμές που να αντανακλούν το κόστος της αειφόρου διαχείρισης των δασών, να ανταμείβουν και να είναι δίκαιες για τα μέλη, καθώς, και στη βελτίωση της πρόσβασης στις αγορές 7στ) η προώθηση και στήριξη της έρευνας-ανάπτυξης με σκοπό τη βελτιωμένη διαχείριση των δασών και την αποτελεσματική χρησιμοποίηση της ξυλείας, καθώς και την αύξηση της ικανότητας για τη διατήρηση και προώθηση άλλων δασικών αξιών, στα τροπικά δάση παραγωγής ξυλείας 7ζ) η ανάπτυξη και συμβολή στη λειτουργία μηχανισμών που αποσκοπούν στη συνεισφορά νέων και πρόσθετων οικονομικών πόρων και τεχνικών ικανοτήτων αναγκαίων για την ενίσχυση της ικανότητας των μελών παραγωγών να επιτύχουν τους στόχους της παρούσας συμφωνίας 7η) η βελτίωση του συστήματος πληροφόρησης για την κατάσταση της αγοράς, με σκοπό να εξασφαλιστεί περισσότερη διαφάνεια στη διεθνή αγορά ξυλείας, ιδίως με τη συλλογή, συστηματοποίηση και διάδοση των δεδομένων εμπορίου περιλαμβανομένων των στοιχείων των σχετικών με τα είδη ξύλου που αποτελούν αντικείμενο εμπορίας 7θ) η ενθάρρυνση της αυξημένης και της περαιτέρω κατεργασίας της τροπικής ξυλείας από αειφόρες πηγές στις χώρες μέλη παραγωγούς, με σκοπό την προώθηση της εκβιομηχάνισής τους και την αύξηση των δυνατοτήτων απασχόλησης και των εξαγωγικών εσόδων των χωρών αυτών 7ι) Η ενθάρρυνση των μελών να στηρίξουν και να αναπτύξουν τις ενέργειες αναδάσωσης με είδη τροπικής ξυλείας για βιομηχανικές χρήσεις και τις δραστηριότητες διαχείρισης των δασικών πόρων, καθώς και την αποκατάσταση των υποβαθμισμένων δασικών εκτάσεων, λαμβάνοντας δεόντως υπόψη τα συμφέροντα των τοπικών πληθυσμών που εξαρτώνται από τους δασικούς πόρους 7ια) η βελτίωση της εμπορίας και της διανομής των εξαγωγών τροπικής ξυλείας που προέρχεται από πηγές διαχειριζόμενες κατά τρόπο αειφόρο 7ιβ) η ενθάρρυνση των μελών να καταστρώσουν εθνικές πολιτικές αειφόρου χρησιμοποίησης και διατήρησης των δασών υλοτομίας και των γεννητικών τους πόρων, και διατήρησης της οικολογικής ισορροπίας στις εν λόγω περιοχές, μέσα στο πλαίσιο του εμπορίου τροπικής ξυλείας 7ιβ) η προώθηση της πρόσβασης στην τεχνολογία και της μεταφοράς τεχνολογίας, καθώς και η τεχνική συνεργασία για την επίτευξη των στόχων της παρούσας συμφωνίας, περιλαμβανομένων των σχετικών ευνοϊκών και προτιμησιακών όρων και συνθηκών, όπως αυτές θα συμφωνηθούν από κοινού 7ιγ) η ενθάρρυνση της ανταλλαγής πληροφοριών σχετικών με τη διεθνή αγορά προϊόντων ξύλου.ΚΕΦΑΛΛΑΙΟ II ΟΡΙΣΜΟΙ Άρθρο 2 ΟρισμοίΓια τους σκοπούς της παρούσας συμφωνίας:1. ως «τροπική ξυλεία» νοείται η μη κωνοφόρος τροπική ξυλεία για βιομηχανικές χρήσεις, η οποία φύεται ή παράγεται στις χώρες μεταξύ του τροπικού του Καρκίνου και του τροπικού του Αιγόκερω. Ο όρος καλύπτει τους ακατέργαστους κορμούς δένδρων, την πριονισμένη ξυλεία, τα φύλλα για επικάλυψη (καπλαμάδες)


text: και τα αντικολλητά φύλλα από ξύλο. Τα αντικολλητά φύλλα από ξύλο, που περιέχουν σε κάποιο βαθμό κωνοφόρο ξυλεία τροπικής καταγωγής καλύπτονται επίσης από τον ορισμό αυτό 72. ως «παραιτέρω κατεργασία» νοείται η μετατροπή των ακατέργαστων κορμών δένδρων σε πρωτογενή προϊόντα ξυλείας, ή ημικατεργασμένα και κατεργασμένα προϊόντα, που έχουν κατασκευαστεί εξ ολοκλήρου ή σχεδόν εξ ολοκλήρου από τροπική ξυλεία 73. ως «μέλος» νοείται μία κυβέρνηση ή ένας διακυβερνητικός οργανισμός που αναφέρεται στο άρθρο 5, που έχει αποδεχθεί ότι δεσμεύεται από την παρούσα συμφωνία, είτε αυτή ισχύει προσωρινά είτε οριστικά 74. ως «μέλος-παραγωγός» νοείται κάθε χώρα που διαθέτει πόρους τροπικής ξυλείας ή/και αποτελεί καθαρό εξαγωγέα τροπικής ξυλείας, με βάση τα στοιχεία όγκου, που περιλαμβάνεται στον κατάλογο του παραρτήματος Α και που γίνεται συμβαλλόμενο μέρος της παρούσας συμφωνίας, ή κάθε χώρα που διαθέτει πόρους τροπικής ξυλείας ή/και αποτελεί καθαρό εξαγωγέα τροπικής ξυλείας, με βάση τα στοιχεία όγκου, μη συμπεριλαμβανόμενη στον κατάλογο αυτό, η οποία γίνεται συμβαλλόμενο μέρος της συμφωνίας και την οποία το συμβούλιο με τη συγκατάθεση της χώρας αυτής, κατατάσσει στα μέλη-παραγωγούς 75. ως «μέλος-καταναλωτής» νοείται κάθε χώρα, που συμπεριλαμβάνεται στον κατάλογο του παραρτήματος Β, η οποία γίνεται συμβαλλόμενο μέρος της παρούσας συμφωνίας, ή κάθε χώρα, μη αναφερόμενη στο παράρτημα Β, η οποία γίνεται συμβαλλόμενο μέρος της συμφωνίας και την οποία το συμβούλιο με τη συγκατάθεση της χώρας αυτής, κατατάσσει στα μέλη-καταναλωτές 76. ως «οργανισμός» νοείται ο διεθνής οργανισμός τροπικής ξυλείας που ιδρύεται σύμφωνα με το άρθρο 3 77. ως «συμβούλιο» νοείται το διεθνές συμβούλιο τροπικής ξυλείας, που ιδρύεται σύμφωνα με το άρθρο 6 78. ως «ειδική πλειοψηφία» νοείται μία πλειοψηφία για την οποία απαιτούνται τουλάχιστον τα δύο τρίτα των ψήφων των παρόντων και ψηφιζόντων μελών-παραγωγών, και τουλάχιστον το 60 % των ψήφων των παρόντων και ψηφιζόντων μελών-καταναλωτών, καταμετρούμενων χωριστά, υπό τον όρο ότι οι εν λόγω ψήφοι προέρχονται από τα μισά τουλάχιστον παρόντα και ψηφίζοντα μέλη-παραγωγούς και από τα μισά τουλάχιστον παρόντα και ψηφίζοντα μέλη-καταναλωτές 79. ως «απλή επιμεριστική πλειοψηφία» νοείται μία πλειοψηφία για την οποία απαιτούνται περισσότερες από τις μισές ψήφους των παρόντων και ψηφιζόντων μελών-παραγωγών και περισσότερες από τις μισές ψήφους των παρόντων και ψηφιζόντων μελών-καταναλωτών καταμετρούμενες χωριστά 710. ως «οικονομικό έτος» νοείται το διάστημα από την 1η Ιανουαρίου έως και τις 31 Δεκεμβρίου 711. ως «ελευθέρως χρησιμοποιούμενα νομίσματα» νοούνται το γερμανικό μάρκο, το γαλλικό φράγκο, το ιαπωνικό γιεν, η λίρα στερλίνα, το δολάριο ΗΠΑ και οποιοδήποτε άλλο νόμισμα έχει ενδεχομένως οριστεί από αρμόδιο διεθνή νομισματικό οργανισμό ότι όντως και ευρέως χρησιμοποιείται για τη διενέργεια πληρωμών στις διεθνείς συναλλαγές και αποτελεί αντικείμενο εκτεταμένων συναλλαγών στις κύριες αγορές συναλλάγματος.ΚΕΦΑΛΑΙΟ III ΟΡΓΑΝΩΣΗ ΚΑΙ ΔΙΟΙΚΗΣΗ Άρθρο 3 Έδρα και διάρθρωση του διεθνούς οργανισμού τροπικής ξυλείας1. Ο διεθνής οργανισμός τροπικής ξυλείας, που συστάθηκε με τη διεθνή συμφωνία του 1983 για την τροπική ξυλεία, συνεχίζει να φροντίζει για την εκτέλεση της παρούσας συμφωνίας και να εποπτεύει τη λειτουργία της.2. Ο οργανισμός ασκεί τα καθήκοντά του μέσω του διεθνούς συμβουλίου που συστάθηκε σύμφωνα με το άρθρο 6, των επιτροπών και άλλων επικουρικών οργάνων που αναφέρονται στο άρθρο 26, καθώς και του εκτελεστικού διευθυντή και του


text: προσωπικού του.3. Ο οργανισμός έχει έδρα τη Γιοκοχάμα, εκτός εάν το συμβούλιο αποφασίσει διαφορετικά με ειδική πλειοψηφία.4. Η έδρα του οργανισμού ευρίσκεται πάντοτε στην επικράτεια ενός μέλους.Άρθρο 4 Μέλη του οργανισμούΘεσπίζονται δύο κατηγορίες μελών του οργανισμού:α) τα μέλη-παραγωγοί 7 καιβ) τα μέλη-καταναλωτές.Άρθρο 5 Συμμετοχή διακυβερνητικών οργανισμών1. Οποιαδήποτε αναφορά, στην παρούσα συμφωνία, σε «κυβερνήσεις» θεωρείται ότι συμπεριλαμβάνει την Ευρωπαϊκή Κοινότητα και κάθε άλλο διακυβερνητικό οργανισμό με αρμοδιότητες για τη διαπραγμάτευση, σύναψη και εφαρμογή διεθνών συμφωνιών, και ιδίως συμφωνιών για τα βασικά προϊόντα. Κατά συνέπεια, οποιαδήποτε μνεία στην παρούσα συμφωνία της υπογραφής, επικύρωσης, αποδοχής ή έγκρισης, ή της κοινοποίησης προσωρινής εφαρμογής, ή της προσχώρησης, λογίζεται, στην περίπτωση των εν λόγω διακυβερνητικών οργανισμών, ότι συμπεριλαμβάνει τη μνεία της εκ μέρους τους υπογραφής, επικύρωσης, αποδοχής ή έγκρισης, της κοινοποίησης προσωρινής εφαρμογής, ή της προσχώρησης.2. Στην περίπτωση ψηφοφοριών για θέματα αρμοδιότητός τους, οι εν λόγω διακυβερνητικοί οργανισμοί διαθέτουν αριθμό ψήφων ίσο με το συνολικό αριθμό των ψήφων που αναλογούν στα κράτη μέλη τους, σύμφωνα με το άρθρο 10. Στις περιπτώσεις αυτές, τα κράτη μέλη των εν λόγω διακυβερνητικών οργανισμών δεν έχουν το δικαίωμα να ασκήσουν τα μεμονωμένα δικαιώματα ψήφου τους.ΚΕΦΑΛΑΙΟ IV ΔΙΕΘΝΕΣ ΣΥΜΒΟΥΛΙΟ ΤΡΟΠΙΚΗΣ ΞΥΛΕΙΑΣ Άρθρο 6 Σύνθεση του διεθνούς συμβουλίου τροπικής ξυλείας1. Ανώτατη αρχή του οργανισμού είναι το διεθνές συμβούλιο τροπικής ξυλείας, συγκροτούμενο από όλα τα μέλη του οργανισμού.2. Κάθε μέλος εκπροσωπείται στο συμβούλιο από ένα αντιπρόσωπο και δύναται να ορίζει αναπληρωτές και συμβούλους που συμμετέχουν στις συνόδους του συμβουλίου.3. Σε περίπτωση απουσίας του αντιπροσώπου ή, εκτάκτως, ένας αναπληρωτής του εξουσιοδοτείται να ενεργεί και να ψηφίζει εξ ονόματός του.Άρθρο 7 Εξουσίες και καθήκοντα του συμβουλίου1. Το συμβούλιο ασκεί όλες τις σχετικές εξουσίες και εκτελεί ή φροντίζει για την εκτέλεση όλων των σχετικών καθηκόντων, που είναι απαραίτητα για την εφαρμογή της παρούσας συμφωνίας.2. Το συμβούλιο εγκρίνει, με ειδική πλειοψηφία, τους σχετικούς κανόνες και κανονισμούς, που είναι απαραίτητοι για την εφαρμογή των διατάξεων της παρούσας συμφωνίας, και ιδίως τον εσωτερικό κανονισμό λειτουργίας του, τον κανονισμό οικονομικής διαχείρισης και τον κανονισμό υπηρεσιακής κατάστασης του προσωπικού του οργανισμού. Οι κανόνες οικονομικής διαχείρισης διέπουν ιδίως τα έσοδα και τα έξοδα του διοικητικού λογαριασμού, του ειδικού λογαριασμού και του ταμείου για την εταιρική σχέση του Μπαλί. Το συμβούλιο δύναται, με τον εσωτερικό κανονισμό του, να προβλέψει διαδικασία επιτρέπουσα τη λήψη αποφάσεων για συγκεκριμένα ζητήματα, χωρίς να συνέρχεται.3. Το συμβούλιο τηρεί τα αρχεία που είναι αναγκαία για την εκπλήρωση των καθηκόντων του βάσει της παρούσας συμφωνίας.Άρθρο 8 Πρόεδρος και αντιπρόεδρος του συμβουλίου1. Για κάθε ημερολογιακό έτος, το συμβούλιο εκλέγει έναν πρόεδρο και έναν αντιπρόεδρο, οι αποδοχές των οποίων δεν καταβάλλονται από τον οργανισμό.2. Ο πρόεδρος και ο αντιπρόεδρος εκλέγονται, ο ένας μεταξύ των αντιπροσώπων των μελών-παραγωγών και ο άλλος μεταξύ των αντιπροσώπων των μελών-καταναλωτών. Την προεδρία και αντιπροεδρία αναλαμβάνουν ανά έτος και εναλλάξ κάθε μία από τις δύο κατηγορίες μελών, ενώ εξυπακούεται ότι η εναλλαγή αυτή δεν εμποδίζει την επανεκλογή του προέδρου ή του αντιπροέδρου ή και των δύο, σε εξαιρετικές περιστάσεις, με ειδική πλειοψηφία του συμβουλίου.3. Σε περίπτωση προσωρινής απουσίας του προέδρου, τα καθήκοντά του αναλαμβάνει ο αντιπρόεδρος. Σε περίπτωση


text: ταυτόχρονης προσωρινής απουσίας του προέδρου και του αντιπρόεδρου, η σε περίπτωση απουσίας του ενός ή του άλλου ή και των δύο για την εναπομένουσα διάρκεια της θητείας τους, το συμβούλιο δύναται να εκλέξει νέα πρόσωπα για τα αξιώματα, μεταξύ των αντιπροσώπων μελών-παραγωγών ή/και μεταξύ των αντιπροσώπων μελών-καταναλωτών, ανάλογα με την περίπτωση, προσωρινά ή για το εναπομένον διάστημα της θητείας του ή των προκατόχων τους.Άρθρο 9 Σύνοδοι του Συμβουλίου1. Κατά γενικό κανόνα, το συμβούλιο συνέρχεται σε τακτική σύνοδο τουλάχιστον μία φορά κατ' έτος.2. Κατά γενικό κανόνα, το συμβούλιο συνέρχεται σε έκτατη σύνοδο εφόσον το αποφασίσει, ή εφόσον τούτο ζητηθεί:α) από τον εκτελεστικό διευθυντή, που ενεργεί σε συμφωνία με τον πρόεδρο του συμβουλίου 7β) από την πλειοψηφία των μελών-παραγωγών ή την πλειοψηφία των μελών-καταναλωτών 7γ) από μέλη που να διαθέτουν τουλάχιστον 500 ψήφους.3. Οι σύνοδοι του συμβουλίου διεξάγονται στην έδρα του οργανισμού, εκτός εάν το συμβούλιο, με ειδική πλειοψηφία, αποφασίσει διαφορετικά. Αν, έπειτα από πρόσκληση μέλους, το συμβούλιο συνεδριάσει εκτός της έδρας του οργανισμού, το μέλος αυτό επωμίζεται τις πρόσθετες προκύπτουσες δαπάνες.4. Ο εκτελεστικός διευθυντής ειδοποιεί τα μέλη για τη διεξαγωγή των συνόδων και τους κοινοποιεί την ημερήσια διάταξη των συνεδριάσεων τουλάχιστον έξι εβδομάδες νωρίτερα, με εξαίρεση τις επείγουσες περιπτώσεις, στις οποίες η ειδοποίηση κοινοποιείται τουλάχιστον επτά ημέρες νωρίτερα.Άρθρο 10 Κατονομή των ψήφων1. Τα μέλη-παραγωγοί διαθέτουν, ως σύνολο, 1 000 ψήφους και τα μέλη-καταναλωτές διαθέτουν, ως σύνολο, 1 000 ψήφους.2. Οι ψήφοι των μελών-παραγωγών κατανέμονται ως εξής:α) 400 ψήφοι κατανέμονται ισότιμα μεταξύ των τριών περιοχών παραγωγής, της Αφρικής, της Λατινικής Αμερικής και της Ασίας-Ειρηνικού. Οι ούτως κατανεμόμενες ψήφοι σε κάθε μία από τις περιοχές αυτές ανακατανέμονται στη συνέχεια ισότιμα μεταξύ των μελών παραγωγών της περιοχής αυτής 7β) 300 ψήφοι κατανέμονται μεταξύ των μελών-παραγωγών, σύμφωνα με το μερίδιο που τους αναλογεί από τους συνολικούς πόρους όλων των μελών-παραγωγών σε τροπικά δάση 7γ) 300 ψήφοι κατανέμονται μεταξύ των μελών-παραγωγών κατ' αναλογία της μέσης αξίας των καθαρών εξαγωγών τους τροπικής ξυλείας, στη διάρκεια της πλέον πρόσφατης τριετίας, για την οποία υπάρχουν διαθέσιμα οριστικά στοιχεία.3. Τηρουμένης της παραγράφου 2 του παρόντος άρθρου, το σύνολο των ψήφων που χορηγούνται στα μέλη-παραγωγούς από την περιοχή της Αφρικής, υπολογιζόμενο σύμφωνα με την παράγραφο 2 του παρόντος άρθρου, κατανέμεται ισότιμα μεταξύ όλων των μελών-παραγωγών της εν λόγω περιοχής. Εφόσον υπάρχει υπόλοιπο μη κατανεμημένων ψήφων, κάθε μία από τις ψήφους αυτές θα χορηγείται σε ένα μέλος-παραγωγό της περιοχής της Αφρικής: η πρώτη ψήφος θα χορηγείται στο μέλος-παραγωγό, το οποίο λαμβάνει τον μεγαλύτερο αριθμό ψήφων, υπολογιζόμενο σύμφωνα με την παράγραφο 2 του παρόντος άρθρου, η δεύτερη ψήφος στο μέλος-παραγωγό που λαμβάνει το δεύτερο μεγαλύτερο αριθμό ψήφων, και ούτω καθεξής, έως ότου κατανεμηθούν όλες οι απομένουσες ψήφοι.4. Προς υπολογισμό της κατανομής των ψήφων σύμφωνα με την παράγραφο 2 στοιχείο β) του παρόντος άρθρου ως «τροπικοί δασικοί πόροι» νοούνται τα πυκνά παραγωγικά δάση πλατύφυλλων δένδρων, όπως αυτά ορίζονται από τον Οργανισμό των Ηνωμένων Εθνών για τη Διατροφή και τη Γεωργία (FAO).5. Οι ψήφοι των μελών-καταναλωτών κατανέμονται ως εξής: κάθε μέλος-καταναλωτής διαθέτει αρχικά δέκα ψήφους 7 οι υπόλοιπες ψήφοι κατανέμονται μεταξύ των μελών-καταναλωτών σε αναλογία


text: με το μέσο όγκο των αντίστοιχων καθαρών εισαγωγών τους τροπικής ξυλείας, στη διάρκεια του τριετούς χρονικού διαστήματος που αρχίζει τέσσερα ημερολογιακά έτη πριν από την κατανομή των ψήφων.6. Το συμβούλιο κατανέμει τις ψήφους για κάθε οικονομικό έτος κατά την έναρξη της πρώτης συνόδου του έτους αυτού, σύμφωνα με τις διατάξεις του παρόντος άρθρου. Η κατανομή αυτή παραμένει σε ισχύ για το υπόλοιπο του έτους με εξαίρεση τις διατάξεις της παραγράφου 7 του παρόντος άρθρου.7. Σε περίπτωση μεταβολών στη σύνθεση των μελών του οργανισμού ή όταν τα δικαιώματα ψήφου ενός μέλους αναστέλλονται ή αποκαθίστανται, κατ' εφαρμογή διατάξεως της παρούσας συμφωνίας, το συμβούλιο προβαίνει σε ανακατανομή των ψήφων στο εσωτερικό της σχετικής κατηγορίας ή των σχετικών κατηγοριών μελών, σύμφωνα με τις διατάξεις του παρόντος άρθρου. Το συμβούλιο ορίζει τότε την ημερομηνία κατά την οποία αρχίζει να ισχύει η νέα κατανομή.8. Οι ψήφοι είναι αδιαίρετοι.Άρθρο 11 Διαδικασία ψηφοφοριών του συμβουλίου1. Κάθε μέλος δικαιούται να ψηφίζει με τον αριθμό ψήφων που διαθέτει και κανένα μέλος δεν δύναται να προβαίνει σε κατάτμηση των ψήφων του. Ωστόσο, ένα μέλος δεν υποχρεούται να ψηφίσει προς την ιδία κατεύθυνση και όταν ασκεί δικαιώματα ψήφου για τα οποία έχει εξουσιοδοτηθεί δυνάμει της παραγράφου 2 του παρόντος άρθρου.2. Κάθε μέλος-παραγωγός δύναται να εξουσιοδοτεί, υπό ιδίαν ευθύνη, με γραπτή κοινοποίησή του απευθυνόμενη στον πρόεδρο του συμβουλίου, οποιοδήποτε άλλο μέλος-παραγωγό, όπως και κάθε μέλος-καταναλωτής δύναται να εξουσιοδοτεί οποιοδήποτε άλλο μέλος-καταναλωτή να εκπροσωπεί τα συμφέροντά του και να ασκεί τα δικαιώματα ψήφου του σε οποιαδήποτε συνεδρίαση του συμβουλίου.3. Σε περίπτωση αποχής του, το μέλος λογίζεται ότι δεν έχει ασκήσει τα δικαιώματα ψήφου του.Άρθρο 12 Αποφάσεις και συστάσεις του συμβουλίου1. Το συμβούλιο προσπαθεί να λαμβάνει όλες τις αποφάσεις του και να διατυπώνει όλες τις συστάσεις του με συναίνεση. Ελλείψει ομοφωνίας, όλες οι αποφάσεις και συστάσεις του συμβουλίου λαμβάνονται και διατυπώνονται με απλή επιμεριστική πλειοψηφία, εκτός εάν η παρούσα συμφωνία προβλέπει ειδική πλειοψηφία.2. Όταν μέλος επικαλείται τις διατάξεις του άρθρου 11 παράγραφος 2, και ασκεί τα δικαιώματα ψήφου του σε συνεδρίαση του συμβουλίου, το μέλος αυτό θεωρείται, για τους σκοπούς της παραγράφου 1 ότι παρίσταται και ψηφίζει.Άρθρο 13 Απαρτία του συμβουλίου1. Η απαιτούμενη για οποιαδήποτε συνεδρίαση του συμβουλίου απαρτία συνίσταται στην παρουσία της πλειοψηφίας των μελών κάθε μιας κατηγορίας που αναφέρεται στο άρθρο 4, υπό την επιφύλαξη ότι τα κατ' αυτόν τον τρόπο παρόντα μέλη διαθέτουν τουλάχιστον τα δύο τρίτα του συνόλου των ψήφων της αντίστοιχης κατηγορίας τους.2. Αν η προσδιοριζόμενη στην παράγραφο 1 του παρόντος άρθρου απαρτία δεν επιτυγχάνεται κατά την καθορισμένη ημερομηνία της συνεδρίασης και κατά την επόμενη ημέρα, η απαρτία συνίσταται, τις επόμενες ημέρες της συνόδου, στην παρουσία της πλειοψηφίας των μελών κάθε μιας κατηγορίας που αναφέρεται στο άρθρο 4, υπό την επιφύλαξη ότι τα κατ' αυτόν τον τρόπο παρόντα μέλη διαθέτουν την πλειοψηφία του συνόλου των ψήφων της αντίστοιχης κατηγορίας τους.3. Τα μέλη που εκπροσωπούνται σύμφωνα με το άρθρο 11 παράγραφος 2 θεωρούνται παρόντα.Άρθρο 14 Συνεργασία και συντονισμός με άλλους οργανισμούς1. Το συμβούλιο προβαίνει στις κατάλληλες ενέργειες που επιβάλλονται για τις διαβουλεύσεις ή τη συνεργασία με τον Οργανισμό των Ηνωμένων Εθνών


text: και τα όργανά του, ιδίως με τη Συνδιάσκεψη των Ηνωμένων Εθνών για το Εμπόριο και την Ανάπτυξη (UNCTAD) και την επιτροπή αειφόρου ανάπτυξης (ΕΑΑ), τους διακυβερνητικούς οργανισμούς, ιδίως τη Γενική Συμφωνία Δασμών και Εμπορίου (GATT) και τη σύμβαση για το διεθνές εμπόριο των απειλούμενων με εξάλειψη αγρίων ειδών πανίδας και χλωρίδας (CITES), και με τους μη κυβερνητικούς οργανισμούς.2. Ο οργανισμός χρησιμοποιεί, στο μέγιστο δυνατό βαθμό, τις διευκολύνσεις, υπηρεσίες και ειδική πείρα των υφιστάμενων διακυβερνητικών, κυβερνητικών και μη κυβερνητικών οργανισμών, για να αποφεύγεται η αλληλεπικάλυψη των προσπαθειών που καταβάλλονται για την επίτευξη των στόχων της παρούσας συμφωνίας και για την ενίσχυση της συμπληρωματικότητας και αποτελεσματικότητας των δραστηριοτήτων τους.Άρθρο 15 Δυνατότητα συμμετοχής παρατηρητώνΤο συμβούλιο δύναται να καλεί οποιαδήποτε κυβέρνηση που δεν είναι μέλος, ή κάποιον από τους οργανισμούς που αναφέρονται στα άρθρα 14, 20 και 29, που έχουν σχέση με τις δραστηριότητες του οργανισμού, να συμμετάσχουν ως παρατηρητές σε οποιαδήποτε από τις συνεδριάσεις του συμβουλίου.Άρθρο 16 Ο εκτελεστικός διευθυντής και το προσωπικό1. Το συμβούλιο διορίζει, με ειδική πλειοψηφία, τον εκτελεστικό διευθυντή.2. Το συμβούλιο καθορίζει τους όρους και τις λεπτομέρειες διορισμού του εκτελεστικού διευθυντή.3. Ο εκτελεστικός διευθυντής είναι ο ανώτατος διοικητικός αξιωματούχος του οργανισμού 7 ευθύνεται έναντι του συμβουλίου για τη διοίκηση και λειτουργία της παρούσας συμφωνίας, σύμφωνα με τις αποφάσεις του συμβουλίου.4. Ο εκτελεστικός διευθυντής διορίζει το προσωπικό σύμφωνα με τον κανονισμό υπηρεσιακής κατάστασης που θεσπίζει το συμβούλιο. Το συμβούλιο καθορίζει, με ειδική πλειοψηφία, τον αριθμό των ανωτέρων στελεχών και την κατηγορία των διοικητικών υπαλλήλων που ο εκτελεστικός διευθυντής είναι αρμόδιος να διορίζει. Οποιαδήποτε τροποποίηση του αριθμού των ανωτέρων στελεχών και της κατηγορίας των διοικητικών υπαλλήλων αποφασίζεται από το συμβούλιο με ειδική πλειοψηφία. Το προσωπικό ευθύνεται έναντι του εκτελεστικού διευθυντή.5. Τόσο ο εκτελεστικός διευθυντής όσο και οποιοδήποτε μέλος του προσωπικού οφείλουν να μην έχουν κανένα οικονομικό συμφέρον στο βιομηχανικό κλάδο ή στο εμπόριο ξυλείας, ή σε συναφείς εμπορικές δραστηριότητες.6. Κατά την άσκηση των καθηκόντων τους, ο εκτελεστικός διευθυντής και τα λοιπά μέλη του προσωπικού δεν ζητούν ούτε δεχονται οδηγίες από κανένα μέλος ή καμία ξένη προς τον οργανισμό αρχή. Απέχουν από κάθε ενέργεια δυναμένη να έχει δυσμενείς επιπτώσεις στη θέση τους ως διεθνών υπαλλήλων τελικά υπεύθυνων έναντι του συμβουλίου. Κάθε μέλος του οργανισμού οφείλει να σέβεται τον αποκλειστικά διεθνή χαρακτήρα των καθηκόντων του εκτελεστικού διευθυντή και λοιπών μελών του προσωπικού, και να μην επιδιώκει να τους επηρεάσει κατά την εκτέλεση των καθηκόντων τους.ΚΕΦΑΛΑΙΟ V ΠΡΟΝΟΜΙΑ ΚΑΙ ΑΣΥΛΙΕΣ Άρθρο 17 Προνόμια και ασυλίες1. Ο οργανισμός έχει νομική προσωπικότητα. Έχει, ειδικότερα, δικαιοπρακτική ικανότητα, την ικανότητα να προβαίνει σε κτήση ή διάθεση κινητής και ακίνητης περιουσίας και να παρίσταται ενώπιον δικαστηρίου.2. Ο κανονισμός υπηρεσιακής κατάστασης, τα προνόμια και οι ασυλίες του οργανισμού, του εκτελεστικού διευθυντή του, του προσωπικού και των εμπειρογνωμόνων του, καθώς και των αντιπροσώπων των μελών καθόσο χρόνο ευρίσκονται επί του ιαπωνικού εδάφους, εξακολουθούν να διέπονται από τη συμφωνία για την έδρα μεταξύ της κυβερνήσεως της Ιαπωνίας και του διεθνούς οργανισμού τροπικής ξυλείας, που υπογράφηκε στο Τόκιο στις 27 Φεβρουαρίου 1988, λαμβανομένων υπόψη των τροποποιήσεων που είναι ενδεχομένως αναγκαίες για τη δέουσα εφαρμογή


text: της παρούσας συμφωνίας.3. Ο οργανισμός δύναται επίσης να συνάπτει με μία ή περισσότερες άλλες χώρες, συμφωνίες, οι οποίες πρέπει να εγκρίνονται από το συμβούλιο και οι οποίες να αφορούν τις εξουσίες, τα προνόμια και τις ασυλίες που ενδεχομένως είναι αναγκαία για τη δέουσα εφαρμογή της παρούσας συμφωνίας.4. Σε περίπτωση που η έδρα του οργανισμού μεταφέρεται σε άλλη χώρα, το εν λόγω μέλος συνάπτει με τον οργανισμό το συντομότερο δυνατό συμφωνία σχετική με την έδρα του οργανισμού, η οποία πρέπει να εγκριθεί από το συμβούλιο. Εν αναμονή της συνάψεως της συμφωνίας αυτής, ο οργανισμός ζητεί από τη νέα φιλοξενούσα κυβέρνηση να απαλλάσει, εντός των ορίων της εθνικής νομοθεσίας της, τις αποδοχές που καταβάλλει ο οργανισμός στους υπαλλήλους του και τα περιουσιακά στοιχεία, τα έσοδα και τα λοιπά αγαθά του οργανισμού από κάθε φορολογία.5. Η σχετική με την έδρα συμφωνία είναι ανεξάρτητη από την παρούσα συμφωνία. Όμως, η ισχύς της τερματίζεται:α) με συμφωνία μεταξύ της φιλοξενούσας κυβέρνησης και του οργανισμού 7β) σε περίπτωση που η έδρα του οργανισμού μεταφερθεί εκτός της επικράτειας της φιλοξενούσας κυβέρνησης, ήγ) στην περίπτωση που ο οργανισμός παύσει να υπάρχει.ΚΕΦΑΛΑΙΟ VI ΔΙΑΤΑΞΕΙΣ ΟΙΚΟΝΟΜΙΚΟΥ ΠΕΡΙΕΧΟΜΕΝΟΥ Άρθρο 18 Οικονομικοί λογαριασμοί1. Δημιουργούνται:α) ο διοικητικός λογαρισμός 7β) ο ειδικός λογαριασμός 7γ) το ταμείο για την εταιρική σχέση του Μπαλί, καιδ) κάθε άλλος λογαριασμός που το συμβούλιο κρίνει πρόσφορο και αναγκαίο.2. Την ευθύνη για τη διαχείριση των λογαριασμών αυτών φέρει ο εκτελεστικός διευθυντής, ενώ το συμβούλιο θεσπίζει, στο πλαίσιο των κανόνων οικονομικής διαχείρισης του οργανισμού, τις σχετικές αναγκαίες διατάξεις.Άρθρο 19 Διοκητικός λογαριασμός1. Οι δαπάνες που απαιτούνται για τη διοικητική εκτέλεση της παρούσας συμφωνίας καταλογίζονται σε χρέωση του διοικητικού λογαριασμού και καλύπτονται με ετήσιες συνεισφορές, των μελών σύμφωνα με τις οικείες θεσμικές ή συνταγματικές διαδικασίες, υπολογίζονται δε σύμφωνα με τις παραγράφους 3, 4 και 5 του παρόντος άρθρου.2. Οι δαπάνες των αντιπροσωπειών στο συμβούλιο, των επιτροπών και όλων των λοιπών επικουρικών οργάνων του συμβουλίου που αναφέρονται στο άρθρο 26, επιβαρύνουν τα ενδιαφερόμενα μέλη. Όταν μέλος ζητά την παροχή ειδικών υπηρεσιών από τον οργανισμό, το συμβούλιο αξιώνει από το μέλος αυτό να αναλάβει το σχετικό κόστος.3. Το συμβούλιο, προ του τέλους κάθε οικονομικού έτους, εγκρίνει το διοικητικό προϋπολογισμό του οργανισμού για το επόμενο οικονομικό έτος και καθορίζει την συνεισφορά κάθε μέλους στον προϋπολογισμό αυτό.4. Η συνεισφορά κάθε μέλους στο διοικητικό προϋπολογισμό κάθε οικονομικού έτους είναι ανάλογη με τη σχέση που υπάρχει, κατά τη στιγμή της έγκρισης του διοικητικού προϋπολογισμού για το εν λόγω οινονομικό έτος, μεταξύ του αριθμού των ψήφων του μέλους αυτού και του συνολικού αριθμού των ψήφων του συνόλου των μελών. Για τον καθορισμό των συνεισφορών, οι ψήφοι κάθε μέλους υπολογίζονται χωρίς να λαμβάνεται υπόψη η αναστολή των δικαιωμάτων ψήφου κάποιου μέλους ούτε η απορρέουσα από αυτήν νέα κατανομή των ψήφων.5. Η αρχική συνεισφορά κάθε μέλους που προσχωρεί στον οργανισμό μετά την έναρξη ισχύος της παρούσας συμφωνίας, καθορίζεται από το συμβούλιο με βάση τον αριθμό ψήφων που πρέπει να διαθέτει το μέλος αυτό και με βάση το μη διαρεύσαν διάστημα του τρέχοντος οικονομικού έτους, χωρίς όμως με τον τρόπο αυτό να μεταβάλλονται οι


text: αξιούμενες από τα άλλα μέλη συνεισφορές για το τρέχον οικονομικό έτος.6. Οι συνεισφορές στους διοικητικούς προϋπολογισμούς είναι απαιτητές την πρώτη ημέρα κάθε οικονομικού έτους. Οι συνεισφορές των μελών για το οικονομικό έτος στη διάρκεια του οποίου γίνονται μέλη του οργανισμού είναι απαιτητές την ημερομηνία κατά την οποία γίνονται μέλη.7. Αν ένα μέλος δεν έχει καταβάλει πλήρως την συνεισφορά του στο διοικητικό προϋπολογισμό εντός του τετραμήνου που ακολουθεί την ημερομηνία κατά την οποία αυτή είναι απαιτητή, δυνάμει της παραγράφου 6 του παρόντος άρθρου, ο εκτελεστικός διευθυντής καλεί το μέλος αυτό να διενεργήσει την πληρωμή το συντομότερο δυνατόν. Εάν το μέλος δεν έχει ακόμη, αφού παρέλθει δίμηνο από το αίτημα αυτό, καταβάλλει τη συνεισφορά του, του ζητείται να αναφέρει τους λόγους για τους οποίους δεν ήταν σε θέση να διενεργήσει την πληρωμή. Εάν, επτά μήνες από την ημερομηνία κατά την οποία είναι απαιτητή, δεν έχει ακόμη καταβάλει τη συνεισφορά του, αναστέλλονται τα δικαιώματα ψήφου του μέχρις ότου καταβληθεί πλήρως η συνεισφορά του, εκτός εάν το συμβούλιο αποφασίσει διαφορετικά, με ειδική πλειοψηφία. Αν, αντιθέτως, ένα μέλος καταβάλει πλήρως τη συνεισφορά του στο διοικητικό λογαριασμό εντός του τετραμήνου που ακολουθεί την ημερομηνία κατά την οποία αυτή είναι απαιτητή δυνάμει της παραγράφου 6 του παρόντος άρθρου, παρέχεται στο μέλος έκπτωση επί της συνεισφοράς σύμφωνα με τις λεπτομέρειες που καθορίζει το συμβούλιο στους κανόνες οικονομικής διαχείρισης τυο οργανισμού.8. Το μέλος, του οποίου τα δικαιώματα έχουν ανασταλεί κατ' εφαρμογή της παραγράφου 7 του παρόντος άρθρου, εξακολουθεί να οφείλει καταβολή της συνεισφοράς του.Άρθρο 20 Ειδικός λογαριασμός1. Στο πλαίσιο του ειδικού λογαριασμού δημιουργούνται δύο επιμέρους λογαριασμοί:α) ο μερικός λογαριασμός για τα σχεδιαζόμενα έργα καιβ) ο μερικός λογαριασμός για τα υπό εκτέλεση έργα.2. Οι δυνατές πηγές χρηματοδότησης του ειδικού λογαριασμού είναι οι εξής:α) το κοινό ταμείο για τα βασικά προϊόντα 7β) περιφερειακοί και διεθνείς οικονομικοί οργανισμοί 7γ) οι εθελούσιες συνεισφορές.3. Οι πόροι του ειδικού λογαριασμού χρησιμοποιούνται μόνο για εγκεκριμένα έργα ή εγκεκριμένα προσχέδια έργων.4. Όλες οι δαπάνες οι αναγραφόμενες στο μερικό λογαριασμό των προσχεδίων επιστρέφονται, με χρέωση του μερικού λογαριασμού των έργων, εφόσον τα έργα στη συνέχεια εγκρίνονται και χρηματοδοτούνται. Αν, εντός του εξαμήνου που ακολουθεί την έναρξη ισχύος της παρούσας συμφωνίας, το συμβούλιο δεν έχει εισπράξει κεφάλαια για το μερικό λογαριασμό των προσχεδίων, επανεξετάζει την κατάσταση και λαμβάνει τις κατάλληλες αποφάσεις.5. Όλα τα έσοδα που αναφέρονται σε προσχέδια έργων ή έργα ευκρινώς προσδιοριζόμενα με βάση τον ειδικό λογαριασμό, εγγράφονται στο λογαριασμό αυτό. Όλες οι δαπάνες που αφορούν τα εν λόγω προσχέδια έργων ή τα έργα περιλαμβανομένων των αποδοχών και των εξόδων ταξιδίου των συμβούλων και των εμπειρογνωμόνων, χρεώνονται σε βάρος του ειδικού λογαριασμού.6. Το συμβούλιο καθορίζει, με ειδική πλειοψηφία, τους όρους και λεπτομέρειες σύμφωνα με τις οποίες θα υποστήριζε ορισμένα έργα, όταν και όπου αυτό κριθεί σκόπιμο και κατάλληλο, θέτοντας υπό την αιγίδα του τη χρηματοδότησή τους, με την παροχή δανείων, εφόσον ένα ή περισσότερα μέλη έχουν οικειοθελώς αναλάβει όλες τις υποχρεώσεις και ευθύνες που αφορούν τα δάνεια αυτά. Ο οργανισμός δεν αναλαμβάνει καμία υποχρέωση για τα δάνεια αυτά.7. Το συμβούλιο δύναται να ορίσει και να θέσει υπό την


text: αιγίδα του οποιοδήποτε φορέα, με τη συγκατάθεση του φορέα αυτού, περιλαμβανομένων των μελών ή των ομάδων μελών, φορέα ο οποίος θα λάβει δάνεια για τη χρηματοδότηση εγκεκριμένων έργων και θα αναλάβει όλες τις σχετικές υποχρεώσεις, εξυπακουομένου ότι ο οργανισμός επιφυλάσσει για τον εαυτό του το δικαίωμα να επιβλέπει τη χρήση των πόρων και να παρακολουθεί την εκτέλεση των κατ' αυτόν τον τρόπο χρηματοδοτούμενων έργων. Πάντως, ο οργανισμός δεν ευθύνεται για τις εγγυήσεις που παρέχονται οικειοθελώς από μεμονωμένα μέλη ή από άλλα σύνολα.8. Η συμμετοχή στον οργανισμό δεν συνεπάγεται, για κανένα μέλος, οποιαδήποτε ευθύνη από δανειοληψία ή δανειοδότηση οποιουδήποτε άλλου μέλους ή οντότητας, σε συνδυασμό με κάποιο έργο.9. Σε περίπτωση εθελούσιας προσφοράς χρηματικών ποσών στον οργανισμό χωρίς προσδιορισμό του σκοπού τους, το συμβούλιο δύναται να αποδεχθεί τα συνεισφερόμενα ποσά. Τα ποσά αυτά μπορούν να χρησιμοποιούνται για εγκεκριμένα προσχέδια έργων ή για εγκεκριμένα έργα.10. Ο εκτελεστικός διευθυντής καταβάλλει προσπάθειες να αναζητεί, υπό τους όρους και σύμφωνα με τις λεπτομέρειες που το συμβούλιο δύναται να καθορίζει, την επαρκή και εξασφαλισμένη χρηματοδότηση των εγκεκριμένων από το συμβούλιο προσχεδίων έργων και έργων.11. Οι συνεισφορές που καταβάλλονται για συγκεκριμένα εγκεκριμένα έργα χρησιμοποιούνται μόνο για τα έργα για τα οποία έχουν αρχικά προοριστεί, εκτός αν το συμβούλιο αποφασίσει διαφορετικά, σε συμφωνία με τον συνεισφέροντα. Μετά την ολοκλήρωση ενός έργου, ο οργανισμός επιστρέφει σε κάθε συνεισφέροντα των συγκεκριμένων έργων το ενδεχόμενο υπόλοιπο των ποσών, σε αναλογία με το μερίδιο καθενός στο σύνολο των συνεισφορών που είχαν αρχικά καταβληθεί για τη χρηματοδότηση του έργου αυτού, εκτός αν υπάρξει διαφορετική συμφωνία με τον συνεισφέροντα.Άρθρο 21 Ταμείο για την εταιρική σχέση του Μπαλί1. Ιδρύεται ένα ταμείο για την αειφόρο διαχείριση των τροπικών δασών που παράγουν ξυλεία βιομηχανικών χρήσεων, το οποίο παρέχει αρωγή στα μέλη-παραγωγούς για τη διενέργεια των επενδύσεων που είναι αναγκαίες για την επίτευξη του οριζόμενου στο άρθρο 1 τέταρτο εδάφιο της παρούσας συμφωνίας στόχου.2. Το ταμείο δημιουργείται με:α) συνεισφορές των μελών-χορηγών 7β) το 50 % των εσόδων από δραστηριότητες σχετικές με τον ειδικό λογαριασμό 7γ) πόρους από άλλες πηγές, ιδιωτικές ή δημόσιες, τους οποίους ο οργανισμός δύναται να αποδεχθεί, σύμφωνα με τους κανόνες οικονομικής διαχείρισής του.3. Οι πόροι του ταμείου διατίθενται από το συμβούλιο αποκλειστικά για προσχέδια έργων και έργα που ανταποκρίνονται στους προσδιοριζόμενους στην παράγραφο 1 του παρόντος άρθρου σκοπούς και εγκρίνονται σύμφωνα με το άρθρο 25.4. Για την κατανομή των πόρων του ταμείου, το συμβούλιο λαμβάνει υπόψη του:α) τις ειδικές ανάγκες των μελών εκείνων στα οποία η συμβολή του τομέα δασών και ξύλου στην οικονομία τους έχει εξασθενήσει εξαιτίας της εφαρμογής της στρατηγικής που αποβλέπει ώστε, μέχρι το έτος 2000, οι εξαγωγές τροπικής ξυλείας και παράγωγων προϊόντων της τροπικής ξυλείας, να προέρχονται από πηγές διαχειριζόμενες κατά τρόπο αειφόρο 7β) τις ανάγκες των μελών με μεγάλες δασικές εκτάσεις τα οποία εφαρμόζουν προγράμματα διατήρησης των δασών παραγωγής ξυλείας για βιομηχανικές χρήσεις.5. Το συμβούλιο εξετάζει κάθε έτος αν οι πόροι που διαθέτει το ταμείο είναι επαρκείς και προσπαθεί να εξεύρει συμπληρωματικούς πόρους τους οποίους χρειάζονται τα μέλη-παραγωγοί για να ανταποκρίνονται στο σκοπό του ταμείου. Η ικανότητα των μελών να προβαίνουν


text: σε εκτέλεση της αναφερόμενης στην παράγραφο 4 πρώτο εδάφιο του παρόντος άρθρου στρατηγικής, επηρεάζεται από το κατά πόσον υπάρχουν διαθέσιμοι πόροι.6. το συμβούλιο προσδιορίζει τους κανόνες οικονομικής διαχείρισης και της πολιτικές που είναι σχετικές με τη λειτουργία του ταμείου, περιλαμβανομένων των κανόνων που αφορούν την εκκαθάριση των λογαριασμών κατά τη λύση ή κατά τη λήξη της παρούσας συμφωνίας.Άρθρο 22 Τρόποι πληρωμών1. Οι συνεισφορές στο διοικητικό λογαριασμό είναι καταβλητέες σε ελευθέρως χρησιμοποιούμενα νομίσματα και εξαιρούνται από συναλλαγματικούς περιορισμούς.2. Οι οικονομικές συνεισφορές στον ειδικό λογαριασμό και στο ταμείο για την εταιρική σχέση του Μπαλί, είναι καταβλητέες σε ελευθέρως χρησιμοποιούμενα νομίσματα και εξαιρούνται από συναλλαγματικούς περιορισμούς.3. Το συμβούλιο δύναται επίσης να αποφασίσει να αποδεχθεί άλλους τρόπους συνεισφοράς στον ειδικό λογαριασμό ή στο ταμείο για την εταιρική σχέση του Μπαλί, περιλαμβανομένων των εισφορών υπό τη μορφή υλικού ή επιστημονικού και τεχνικού προσωπικού, για την αντιμετώπιση των αναγκών των εγκεκριμένων έργων.Άρθρο 23 Έλεγχος και δημοσίευση των λογαριασμών1. Το συμβούλιο διορίζει ανεξάρτητους ελεγκτές, επιφορτισμένους με τον έλεγχο των λογαριασμών του οργανισμού.2. Το συντομότερο δυνατό μετά τη λήξη κάθε οικονομικού έτους και το αργότερο ένα εξάμηνο από την ημερομηνία αυτή, τίθενται στη διάθεση των μελών καταστάσεις με τα στοιχεία του διοικητικού λογαριασμού, του ειδικού λογαριασμού και τα ταμεία για την εταιρική σχέση του Μπαλί, ελεγμένα από ανεξάρτητους ελεγκτές, υποβάλλονται δε προς έγκριση από το συμβούλιο κατά την επόμενη σύνοδό του, κατά τα σχετικώς οριζόμενα. Δημοσιεύεται στη συνέχεια συνοπτική ανακεφαλαίωση των ελεγμένων λογαριασμών και του ισολογισμού.ΚΕΦΑΛΑΙΟ VII ΛΕΙΤΟΥΡΓΙΚΕΣ ΔΡΑΣΤΗΡΙΟΤΗΤΕΣ Άρθρο 24 Δραστηριότητες αναφερόμενες στη γενική πολιτική του οργανισμούΓια την επίτευξη των κατ' άρθρο 1 στόχων, ο οργανισμός αναλαμβάνει δραστηριότητες που αφορούν τη γενική πολιτική και τα έργα στους τομείς της οικονομικής πληροφόρησης και της ενημέρωσης για την αγορά, της αναδάσωσης, της δασικής διαχείρισης και του κλάδου της δασικής βιομηχανίας, ενεργώντας κατά τρόπο ισόρροπο και ενσωματώνοντας μεταξύ τους, στο μέτρο του δυνατού, τις εργασίες τις σχετικές με τη γενική πολιτική και τις δραστηριότητες σε θέματα σχετικά με τα έργα.Άρθρο 25 Δραστηριότητες έργων του οργανισμού1. Λαμβανομένων υπόψη των αναγκών των αναπτυσσόμενων χωρών, τα μέλη δύνανται να υποβάλλουν στο συμβούλιο προτάσεις για προσχέδια έργων και για έργα έρευνας-ανάπτυξης, εμπορικής πληροφόρησης, περαιτέρω και αυξημένης κατεργασίας στις χώρες που είναι μέλη-παραγωγοί, αναδάσωσης και διαχείρισης δασικών πόρων. Τα προσχέδια έργων και τα έργα οφείλουν να συμβάλλουν στην επίτευξη ενός ή περισσοτέρων στόχων της παρούσας συμφωνίας.2. Για την έγκριση των προσχεδίων και των έργων, το συμβούλιο λαμβάνει υπόψη του:α) το βαθμό εναρμόνισής τους με τους στόχους της παρούσας συμφωνίας 7β) τις οικολογικές και κοινωνικές επιπτώσεις τους 7γ) το γεγονός ότι είναι επιθυμητή η διατήρηση της κατάλληλης γεωγραφικής ισορροπίας 7δ) τα συμφέροντα και τα χαρακτηριστικά κάθε μιας των αναπτυσσόμενων περιοχών παραγωγής 7ε) το γεγονός ότι είναι επιθυμητή μια δίκαιη κατανομή των πόρων μεταξύ των αναφερόμενων στην παράγραφο 1 του παρόντος άρθρου τομέων 7στ) την αποδοτικότητά τους 7ζ) την ανάγκη να αποφεύγεται η αλληλεπικάλυψη των προσπαθειών.3. Το συμβούλιο καταρτίζει ένα πρόγραμμα και τις αντίστοιχες διαδικασίες για την υποβολή, τη μελέτη και την κατάταξη, με κριτήριο την προτεραιότητα, των προσχεδίων έργων και των έργων που χρειάζονται τη χρηματοδότηση


text: του οργανισμού, καθώς και για την εκτέλεσή τους, την παρακολούθηση και την αξιολόγησή τους. Το συμβούλιο αποφαίνεται για την έγκριση των προσχεδίων έργων και των έργων που προορίζονται να χρηματοδοτηθούν ή να τεθούν υπό την αιγίδα του, σύμφωνα με τα άρθρα 20 και 21.4. Ο εκτελεστικός διευθυντής δύναται να αναστείλει την εκταμίευση κεφαλαίων του οργανισμού για συγκεκριμένο προσχέδιο έργου ή έργο εφόσον τα κεφάλαια αυτά δεν χρησιμοποιούνται σύμφωνα με την περιγραφή του έργου, ή σε περίπτωση καταχρήσεως της εμπιστοσύνης, σπατάλης, αμέλειας ή κακής διαχείρισης. Ο εκτελεστικός διευθυντής υποβάλλει προς εξέταση σχετική έκθεση στην επόμενη σύνοδο του συμβουλίου. Το συμβούλιο λαμβάνει τις επιβαλλόμενες αποφάσεις.5. Το συμβούλιο δύναται, με ειδική πλειοψηφία, να παύσει να τηρεί υπό την αιγίδα του ένα προσχέδιο έργου ή ένα έργο.Άρθρο 26 Ίδρυση επιτροπών1. Με την παρούσα συμφωνία ιδρύονται οι ακόλουθες επιτροπές του οργανισμού:α) επιτροπή οικονομικής πληροφόρησης και ενημέρωσης για την αγορά 7β) επιτροπή αναδάσωσης και διαχείρισης δασικών πόρων 7γ) επιτροπή του δασικού βιομηχανικού κλάδου 7δ) οικονομική και διοικητική επιτροπή.2. Το συμβούλιο δύναται, με ειδική πλειοψηφία, να ιδρύει άλλες επιτροπές και επικουρικά όργανα που κρίνει ως κατάλληλα και αναγκαία.3. Οι επιτροπές είναι ανοικτές στη συμμετοχή όλων των μελών. Τον εσωτερικό κανονισμό των επιτροπών εκδίδει το συμβούλιο.4. Οι επιτροπές και τα επικουρικά όργανα που αναφέρονται στις παραγράφους 1 και 2 του παρόντος άρθρου είναι υπόλογα έναντι του συμβουλίου και εργάζονται υπό τη γενική καθοδήγησή του. Το συμβούλιο συγκαλεί τις συνεδριάσεις των επιτροπών και των επικουρικών οργάνων.Άρθρο 27 Καθήκοντα των επιτροπών1. Η επιτροπή οικονομικής πληροφόρησης και ενημέρωσης για την αγορά έχει καθήκον:α) να εξετάζει αδιαλείπτως τη διαθεσιμότητα και ποιότητα των στατιστικών και άλλων πληροφοριών που χρειάζεται ο οργανισμός 7β) να αναλύει τα στατιστικά δεδομένα και τους ειδικούς δείκτες που ορίζονται από το συμβούλιο για την επίβλεψη του διεθνούς εμπορίου ξυλείας 7γ) να παρακολουθεί συνεχώς τη διεθνή αγορά ξυλείας, την τρέχουσα κατάστασή της και τις βραχυπρόθεσμες προοπτικές με βάση τα δεδομένα που αναφέρονται στο ανωτέρω δεύτερο εδάφιο και άλλες σχετικές πληροφορίες, περιλαμβανομένων των στοιχείων που αφορούν τις εκτός στατιστικών συναλλαγές 7δ) να απευθύνει συστάσεις στο συμβούλιο σχετικά με την ανάγκη εκπόνησης και τη φύση των ενδεδειγμένων μελετών για την τροπική ξυλεία, περιλαμβανομένων των τιμών, της ελαστικότητας της αγοράς, των υποκατάστατων προϊόντων, της εμπορίας νέων προϊόντων και των μακροπρόθεσμων προοπτικών της διεθνούς αγοράς ξυλείας για βιομηχανικές χρήσεις 7 να παρακολουθεί την εκπόνηση των μελετών που παραγγέλλονται από το συμβούλιο και να τις εξετάζει 7ε) να εκπληρώνει όλα τα άλλα καθήκοντα που της ανατίθενται από το συμβούλιο σχετικά με τις οικονομικές, τεχνικές και στατιστικές πλευρές της ξυλείας 7στ) να διευκολύνει την τεχνική συνεργασία με τις αναπτυσσόμενες χώρες-μέλη για τη βελτίωση των αντίστοιχων στατιστικών υπηρεσιών τους.2. Η επιτροπή αναδάσωσης και διαχείρισης δασικών πόρων έχει καθήκον:α) να προωθεί τη συνεργασία μεταξύ των μελών υπό την ιδιότητά τους ως εταίρων στην ανάπτυξη των δασικών δραστηριοτήτων στις χώρες μέλη, ιδίως στους ακόλουθους τομείς:i) αναδάσωση 7ii) αποκατάσταση 7iii) διαχείριση δασικών πόρων 7β) να ενθαρρύνει την αύξηση της παρεχόμενης τεχνικής υποστήριξης και της μεταφοράς τεχνολογίας προς τις αναπτυσσόμενες χώρες στους τομείς της αναδάσωσης και της διαχείρισης δασικών πόρων 7γ)


text: να παρακολουθεί τις τρέχουσες δραστηριότητες στους τομείς αυτούς 7 να προσδιορίζει και να εξετάζει τα προβλήματα και τις πιθανές λύσεις σε συνεργασία με τους αρμόδιους οργανισμούς 7δ) να εξετάζει τακτικά τις μελλοντικές ανάγκες του διεθνούς εμπορίου τροπικής ξυλείας για βιομηχανικές χρήσεις και, στη βάση αυτή να προσδιορίζει και να εξετάζει τα πιθανά και κατάλληλα σχέδια και μέτρα στους τομείς της αναδάσωσης, της αποκατάστασης και της διαχείρισης δασικών πόρων 7ε) να διευκολύνει τη μεταφορά γνώσεων σε θέματα αναδάσωσης και διαχείρισης δασικών πόρων, με τη βοήθεια των αρμόδιων οργανισμών 7στ) να συντονίζει και να εναρμονίζει τις δραστηριότητες αυτές, ενόψει συνεργασίας στον τομέα της αναδάσωσης και της διαχείρισης δασικών πόρων, με τις αλλού πραγματοποιούμενες αντίστοιχες συναφείς δραστηριότητες, ιδίως υπό την αιγίδα του Οργανισμού των Ηνωμένων Εθνών για τη Διατροφή και τη Γεωργία (FAO), του Προγράμματος των Ηνωμένων Εθνών για το Περιβάλλον (UNEP), της Διεθνούς Τράπεζας, του Προγράμματος των Ηνωμένων Εθνών για την Απάπτυξη (UNDP), των περιφερειακών τραπεζών ανάπτυξης και άλλων αρμόδιων οργανισμών.3. Η επιτροπή για τη βιομηχανία ξύλου έχει καθήκον:α) να προάγει τη συνεργασία μεταξύ των χωρών μελών υπό την ιδιότητά τους ως εταίρων στην ανάπτυξη των δραστηριοτήτων κατεργασίας που πραγματοποιούνται στις χώρες των μελών-παραγωγών, ιδίως στους ακόλουθους τομείς:i) ανάπτυξη προϊόντων χάρη στη μεταφορά τεχνολογίας 7ii) αξιοποίηση των ανθρώπινων πόρων και κατάρτιση 7iii) τυποποίηση της ονοματολογίας της τροπικής ξυλείας 7iv) εναρμόνιση των προδιαγραφών για τα μεταποιημένα προϊόντα 7v) ενθάρρυνση των επενδύσεων και των κοινών επιχειρήσεων 7iv) εμπορία, περιλαμβανομένης της προώθησης των λιγότερο γνωστών και λιγότερο χρησιμοποιούμενων ειδών ξύλου 7β) να ευνοεί την ανταλλαγή πληροφοριών για να διευκολύνονται οι διαρθρωτικές αλλαγές τις οποίες συνεπάγεται η αυξημένη και περαιτέρω κατεργασία προς το συμφέρον όλων των χωρών μελών, και ιδιαίτερα των αναπτυσσόμενων χωρών μελών 7ψ) να παρακολουθεί τις τρέχουσες δραστηριότητες στον τομέα αυτό, και να επισημαίνει και εξετάζει τα προβλήματα και τις πιθανές λύσεις τους σε συνεργασία με τους αρμόδιους οργανισμούς 7δ) να ενθαρρύνει την αυξημένη τεχνική συνεργασία για την κατεργασία της τροπικής ξυλείας για βιομηχανικές χρήσεις προς όφελος των χωρών που είναι μέλη-παραγωγοί.4. Με σκοπό να προωθούν την ισόρροπη διεξαγωγή των δραστηριοτήτων του οργανισμού, που αφορούν τη γενική πολιτική και την εκτέλεση των έργων, η επιτροπή οικονομικής πληροφόρησης και ενημέρωσης για την αγορά, η επιτροπή αναδάσωσης και διαχείρισης των δασικών πόρων και η επιτροπή της βιομηχανίας ξύλου, οφείλουν από κοινού:α) να εξασφαλίζουν αποτελεσματικώς την εκτίμηση, την παρακολούθηση και την αξιολόγηση των προσχεδίων έργων και των έργων 7β) να υποβάλλουν στο συμβούλιο συστάσεις για τα προσχέδια έργων και τα έργα 7γ) να παρακολουθούν την εκτέλεση των προσχεδίων έργων και των έργων και να εξασφαλίζουν τη συλλογή και την όσο το δυνατόν ευρύτερη διάδοση των αποτελεσμάτων τους, προς όφελος όλων των μελών 7δ) να αναπτύσσουν και να προτείνουν στο συμβούλιο ιδέες σχετικές με την ακολουθητέα γενική πολιτική 7ε) να εξετάζουν σε τακτά διαστήματα τα αποτελέσματα των δραστηριοτήτων των σχετικών με τα έργα και τη γενική πολιτική και να διατυπώνουν προς το συμβούλιο συστάσεις για το μελλοντικό πρόγραμμα του οργανισμού 7στ) να εξετάζουν τακτικά τις στρατηγικές, τα κριτήρια και τους τομείς προτεραιότητας για την επεξεργασία του προγράμματος και


text: των εργασιών των σχετικών με τα έργα που αναφέρονται στο σχέδιο δράσης του οργανισμού και να συνιστούν τις αναγκαίες τροποποιήσεις στο συμβούλιο 7ζ) να λαμβάνουν υπόψη τους την ανάγκη να ενισχύεται η εγκατάσταση του δυναμικού παραγωγής και η αξιοποίηση των ανθρώπινων πόρων στις χώρες μέλη 7η) να εκτελούν όλα τα άλλα καθήκοντα που είναι συναφή με τους στόχους της παρούσας συμφωνίας, με τα οποία τις επιφορτίζει το συμβούλιο.5. Η έρευνα-ανάπτυξη αποτελεί κοινό καθήκον των επιτροπών που αναφέροντας στις παραγράφους 1, 2 και 3 του παρόντος άρθρου.6. Η οικονομική και διοικητική επιτροπή έχει καθήκον:α) να εξετάζει τις προτάσεις σχετικά με το διοικητικό προϋπολογισμό και τις διαχειριστικές ενέργειες του οργανισμού και να απευθύνει συστάσεις στο συμβούλιο όσον αφορά την έγκρισή τους 7β) να εξετάζει τα περιουσιακά στοιχεία του οργανισμού, ώστε να εξασφαλίζει λελογισμένη διαχείρισή τους και να φροντίζει ώστε ο οργανισμός να διαθέτει επαρκή αποθέματα για την εκπλήρωση της αποστολής του 7γ) να εξετάζει τις επιπτώσεις για τον προϋπολογισμό του ετήσιου προγράμματος εργασίας του οργανισμού και τα μέτρα εκείνα που θα μπορούσαν να ληφθούν για να εξασφαλίζονται οι αναγκαίοι πόροι για την εκτέλεσή του, να απευθύνει δε για το θέμα αυτό συστάσεις προς το συμβούλιο 7δ) να απευθύνει συστάσεις στο συμβούλιο ως προς την επιλογή των ανεξάρτητων ελεγκτών των λογαριασμών και να εξετάζει τους ελεγμένους από αυτούς λογαριασμούς 7ε) να διατυπώνει συστάσεις προς το συμβούλιο για τις τροποποιήσεις που αυτό θα μπορούσε να κρίνει αναγκαίες να επέλθουν στον εσωτερικό κανονισμό και στους κανόνες οικονομικής διαχείρισης 7στ) να εξετάζει τα έσοδα του οργανισμού και το μέτρο κατά το οποίο αυτά συνιστούν κάποιο περιορισμό για τις εργασίες της γραμματείας 7ΚΕΦΑΛΑΙΟ VIII ΣΧΕΣΕΙΣ ΜΕ ΤΟ ΚΟΙΝΟ ΤΑΜΕΙΟ ΓΙΑ ΤΑ ΒΑΣΙΚΑ ΠΡΟΪΟΝΤΑ Άρθρο 28 Σχέσεις με το κοινό ταμείου για τα βασικά προϊόνταΟ οργανισμός επωφελείται στο έπακρο από τις διευκολύνσεις του κοινού ταμείου για τα βασικά προϊόντα.ΚΕΦΑΛΑΙΟ IX ΣΤΑΤΙΣΤΙΚΕΣ, ΜΕΛΕΤΕΣ ΚΑΙ ΠΛΗΡΟΦΟΡΙΕΣ Άρθρο 29 Στατιστικές, μελέτες και πληροφορίες1. Το συμβούλιο αποκαθιστά στενές σχέσεις με τους αρμόδιους διακυβερνητικούς, κυβερνητικούς και μη κυβερνητικούς οργανισμούς, για να διευκολύνει τη συλλογή πρόσφατων και αξιόπιστων στοιχείων και πληροφοριών για το εμπόριο τροπικής ξυλείας καθώς και συγκεκριμένων στοιχείων που αφορούν τη μη τροπική ξυλεία και την αειφόρο διαχείριση των δασών παραγωγής ξυλείας για βιομηχανικές χρήσεις. Αν το κρίνει αναγκαίο για τη λειτουργία της παρούσας συμφωνίας, ο οργανισμός σε συνεργασία με τους οργανισμούς αυτούς, συλλέγει, καταστρώνει και, εφόσον χρειάζεται, δημοσιεύει στατιστικές πληροφορίες για την παραγωγή, την προσφορά, το εμπόριο, τα αποθέματα, την κατανάλωση και τις τιμές στην αγορά ξυλείας, για την έκταση των διαθέσιμων πόρων σε ξυλεία για βιομηχανικές χρήσεις και για τη διαχείριση των δασών παραγωγής τέτοιας ξυλείας.2. Τα μέλη κοινοποιούν, εφόσον επιτρέπεται από την εθνική νομοθεσία τους και μέσα σε εύλογη προθεσμία, στατιστικές και πληροφορίες σχετικά με τα είδη ξυλείας, το εμπόριο τους και τις δραστηριότητες που αποσκοπούν στην αειφόρο διαχείριση των δασών παραγωγής ξυλείας για βιομηχανικές χρήσεις, καθώς και άλλα πληροφοριακά στοιχεία που ζητούνται από το συμβούλιο. Το συμβούλιο αποφασίζει με το είδος των πληροφοριών που υποβάλλονται κατ' εφαρμογή της παρούσας παραγράφου και με τον τρόπο παρουσίασης των πληροφοριών.3. Το